Cau banciau: Beth yw'r ateb? - BBC Cymru Fyw\nCau banciau: Beth yw'r ateb?\nBydd dau fanc arall yn cau mewn dwy dref wledig yn Sir Drefaldwyn ddydd Gwener.\nMae HSBC yn rhoi'r gorau i wasanaethu Llanfair Caereinion a Llanfyllin oherwydd, yn ôl y cwmni, y diffyg defnydd sydd o'r canghennau. Yn ôl HSBC mae defnydd o'i ganghennau wedi gostwng 40%.\nRhain yw'r diweddara mewn rhestr hir o ganghennau banc sydd wedi cau yn ystod y blynyddoedd diwethaf.\nTrwy Brydain cafodd oddeutu 650 o fanciau stryd fawr eu cau y llynedd, 500 y flwyddyn gynt.\nMae'n debyg y bydd yr arferiad yn parhau eleni wrth i fwy o fancio gael ei wneud ar-lein. Wrth i ragor o gymunedau orfod wynebu dyfodol heb gangen ar eu stryd fawr, a yw sefydlu undeb credyd yn gallu llenwi bwlch ar ol i'r banciau mawr traddodiadol adael?\n"Licen i ddweud ein bod ni'n gallu yn syth, ond y gwirionedd yw bod rhaid cael rhyw fath o gefnogaeth gan y llywodraeth neu'r cyngor sir," meddai Rina Clarke o'r Drenewydd - un o aelodau cynharaf yr undeb credyd yn y dref a chyn-aelod o'r bwrdd.\nDerbyn cynilion a rhoi benthyciadau yw prif wasanaethau undeb credyd, mae modd talu biliau trwyddyn nhw hefyd, ond dim ond rhai sy'n cynnig cyfrif cyfredol.\nYn wahanol i fanciau mae aelodau undeb credyd yn gorfod perthyn i'r un gymuned - byw yn yr un ardal neu weithio i'r un sefydliad, er enghraifft, ac maen nhw'n cadw eu harian yn y gymuned, does dim cyfranddalwyr sy'n disgwyl siâr o'r elw.\nOs nad yw'r undeb credyd yn gallu camu yn syth i mewn i drefi penodol ar ol i'r banc lleol adael, mae'n ddigon rhwydd i unigolion ymuno ag undeb credyd sy'n bodoli eisoes.\n'Gwahanol i'r banciau'\nMae'r undebau credyd yn barod i gydweithio gyda phobl mewn cymunedau newydd sy'n teimlo colled y banc.\n"Mae'r undeb credyd i bawb. Maen nhw'n wahanol i'r banciau. Maen nhw ar gyfer y gymuned, ac wedi dechrau gan y gymuned." meddai Rina Clarke.\n"Mae pob un yn gallu cael gwasanaethau yma - cynilo, hyd yn oed dim ond punt yr wythnos, benthyciadau sy'n rhad iawn, gwasanaethau arlein, a thalu arian yn syth o'r cyflog.\n"Os ydy pobl mewn cymunedau sy'n colli banc eisiau sefydlu un mae digon o gefnogaeth ar gael. Gallwn ni weithio gyda'n gilydd i sefydlu rhywbeth yn y llefydd lle mae'r bancs yn tynnu mas."\nFfynhonnell y llun, UCGC\nYn y Drenewydd mae cangen o Undeb Credyd Gogledd Cymru - mae canghennau eraill yng Nghaernarfon, Llandudno, Y Rhyl, Prestatyn, Dinbych a Wrecsam.\nTra bod y banciau mawr, gyda'u holl adnoddau nhw, yn cau canghennau sydd ddim yn gynaliadwy dyw Barry Roberts - rheolwr cyffredinol Undeb Credyd y Gogledd - ddim yn gweld sut y gallai'r mudiad cydweithredol gamu i'r bwlch heb godi ffioedd neu gael hyd i gyllid o ffynonellau eraill.\nOnd mae'n awgrymu bod cyfleoedd posib i ddatblygu'r undebau credyd.\n"Allai'r holl undebau credyd yng Nghymru gydweithio a gweithio gydag eraill i rannu hwb bancio elfennol? Mae'n bosib, ond fe fyddai'r costau cychwynnol yn uchel ac yn heriol.\n"Efallai dylai'r llywodraeth, cynghorau, siambrau masnach a phartneriaid eraill ymuno a'r undebau credyd er mwyn archwilio'r cyfleoedd i gefnogi ffyrdd o gynnig gwasanaethau ariannol yn lleol i bobl."\nPe bai hynny'n digwydd fe fyddai'n adeiladu ar dwf diweddar yr undebau credyd ym Mhrydain.\nEr eu bod yn tyfu, maen nhw'n dal i fod yn fach o ran presenoldeb o gymharu â gwledydd eraill - 3% o'r boblogaeth ym Mhrydain sy'n perthyn i undeb credyd.\nYng Nghanada mae 43% o'r boblogaeth yn aelodau, 48% yn yr Unol Daleithiau ac yn Iwerddon - 75%.


Dweud eich dweud am les yng Nghastell-nedd Port Talbot - BUSINESS\n5th Rhagfyr 2017\nMae Grŵp Colegau NPTC wedi ymuno â sefydliadau statudol lleol yng Nghastell-nedd Port Talbot i greu’r Bwrdd Gwasanaethau Cyhoeddus Lleol (PSB) ac mae lles yn yr ardal yn y dyfodol ar yr agenda.\nYm mis Mai 2017, cyhoeddodd y Bwrdd asesiad o les a luniwyd ar sail gwaith cynnwys ac holi helaeth gyda phreswylwyr a rhanddeiliaid ac ystyriaeth o wybodaeth berthnasol, megis data, tystiolaeth ac ymchwil sydd eisoes gennym. Mae’r asesiad yn nodi cryfderau ac asedau pobl a chymunedau ar draws Castell-nedd a Phort Talbot, gan ddisgrifio’r heriau sy’n wynebu Castell-nedd Port Talbot ar hyn o bryd ond hefyd y cyfleoedd a geir yn y dyfodol o ran gwella lles cymdeithasol, economaidd, amgylcheddol a diwylliannol yng Nghastell-nedd Port Talbot. Mae’r asesiad hwn bellach wedi dylanwadu ar y blaenoriaethau drafft y mae’r Bwrdd Gwasanaethau Cyhoeddus yn awgrymu y dylid canolbwyntio arnynt er mwyn gwella lles, a byddem yn ddiolchgar iawni gael eich barn ar briodoldeb y blaenoriaethau hyn.\nGweler ynghlwm gopi o’r Cynllun Lles Drafft. Ceir arolwg yr ymgynghoriad a mwy o wybodaeth ynghylch Bwrdd Gwasanaethau Cyhoeddus Castell-nedd Port Talbot (BGC) yma; https://www.npt.gov.uk/5808?lang=cy-gb\nBydd yr ymgynghoriad yn cau ddydd Iau, 1 Chwefror 2018 a chaiff canlyniadau’r ymgynghoriad eu defnyddio i lywio’r Cynllun Lles terfynol a fydd yn cael ei gyhoeddi gan Fwrdd Gwasanaethau Cyhoeddus Castell-nedd Port Talbot cyn mis Mai 2018.\nSylwch os gwelwch yn dda fod yr ymgynghoriad ar gael mewn fformatau eraill fel y bo’r angen – cysylltwch â Sharon Roberts: sharon.roberts@nptcgroup.ac.uk.\nI ddod o hyd i’r wybodaeth hon yn Saesneg , cliciwch yma os gwelwch yn dda


cy > our_council > press_and_communications > latest_news > £9.8m secured by Vale Council for community infrastructure and affordable housing\nSicrhau £9.8m gan Gyngor y Fro ar gyfer seilwaith cymunedol a thai fforddiadwy\nSicrhaodd Cyngor Bro Morgannwg £9.8m ar ffurf cyfraniadau Adran 106 (A106) gan ddatblygwyr yn 2016/17.\nDydd Llun, 04 Mis Medi 2017 10:43 AM | Vale of Glamorgan\nYn y 12 mis rhwng 1 Ebrill 2016 a 31 Mawrth 2017, mae 23 caniatâd cynllunio wedi’u cymeradwyo sydd wedi bod yn amodol ar gytundebau A106.\nAr ôl ei dderbyn, caiff yr arian hwn ei wario ar drafnidiaeth gyhoeddus, cerdded a beicio, cyfleusterau addysgol, mannau agored, meysydd chwarae i blant a gwelliannau i gyfleusterau cymunedol yn agos at safleoedd datblygu.\nMae’r Cyngor hefyd wedi sicrhau rhwymedigaethau “mewn nwyddau”, y bydd angen i ddatblygwyr eu darparu ar safleoedd, megis gweithredu man agored cyhoeddus, tai fforddiadwy a chelf gyhoeddus.\nYn ystod yr un cyfnod gwariwyd £1.4m ar gynlluniau A106 ar draws y Fro. Ymhlith y rhain cafwyd Cynllun Troedffordd/Beicio Port Road yn y Barri, gwelliannau i faes chwarae Plassey Square ym Mhenarth, meithrinfa yn Ysgol Gynradd Gwenfô a phrynu offer ar gyfer Canolfan Gymunedol Murchfield yn Ninas Powys a Neuadd Gymunedol Heol Llidiard yn Llangan.\nAr yr un adeg, adeiladwyd 217 o dai fforddiadwy newydd gan ddatblygwyr o ganlyniad i gytundebau A106 ar gyfer trigolion na fyddent fel arall wedi gallu fforddio tai ar y farchnad agored.\n“Cytunir ar gytundebau Adran 106 er mwyn mynd i’r afael ag effaith datblygiadau tai ac mewn llawer o achosion i helpu i wella’r cynlluniau eu hunain.\n“Mewn blynyddoedd diweddar mae’r Fro wedi datblygu dull effeithiol iawn o fwyhau’r cyfraniadau y mae eu hangen gan ddatblygwyr a chronni’r arian hwn i ariannu cynlluniau sy’n gwneud gwahaniaeth mawr.\n“Dim ond y mis diwethaf y cyhoeddwyd y caiff neuadd bentref newydd ei hadeiladu yn Aber Ogwr diolch i £287,000 o gyllid A106. Dyma ddull sy’n gweithio a byddwn yn parhau i’w ddefnyddio i wella a datblygu cyfleusterau ledled y Sir.”\n- Cyng. Jonathan Bird, Aelod Cabinet dros Adfywio a Chynllunio.\nAr ddiwedd y flwyddyn ariannol ddiwethaf, roedd gan y Cyngor £10.9m yn ei gyfrif S106. Mae’r awdurdod wedi ymrwymo i sicrhau bod cymunedau lleol yn rhan o benderfynu ar sut y caiff cyfraniadau Adran 106 eu defnyddio, yn enwedig pan gaiff cyfraniadau eu derbyn ar gyfer mannau agored cyhoeddus a chyfleusterau cymunedol.\nMae ymgynghoriadau cyhoeddus ar wario A106 wedi’u cynnal yn ddiweddar ym Mhenarth, Fferm Goch, Gwenfô ac Ystradowen a bydd un yn dechrau’n fuan yn y Rhws i benderfynu ar y ffordd orau o wario cyfraniadau gwerth £86,876 sydd bellach ar gael a £343,009 pellach a ddisgwylir yn 2019.\nGall y cyfraniadau hyn gael eu defnyddio’n benodol i gynnig neu wella cyfleusterau neu wasanaethau yn y pentref, sy’n bodloni anghenion y gymuned leol ac sydd ar gael i’r cyhoedd.\nRhyddheir mwy o wybodaeth am ymgynghoriad A106 Y Rhws cyn bod hir.


Taith De Penrhyn Gŵyr 6 Hydref\nAlun Voyle sydd newydd gyrraedd ei 80\nDyma ddeg o gerddwyr (Pwt, Digby, Helen, Sian, Elen, Alun, Pete, Meirion, Alison yr arweinydd a Dewi) yn cyfarfod yn maes parcio creigiau Pennard (SS5539 8743).\nWrth deithio tua'r Gorllewin i Fae y tri Clogwyn dyma roi cynnig ar sgrambl i gopa un o'r tri clogwyn yn cynnwys y dyn ei hun -Alun Voyle sydd newydd gyrraedd ei 80 ac yn brasgamu tua'r copa fel crwt ifanc! Da iawn Alun. Ysbrydolaeth i ni gyd.\nMae Penrhyn Gwŷr yn le lle gellir astudio geoleg i'r cymylau ble cawn greigiau Tywodfaen syn ymestyn dros 400 miliwn o flynyddoedd yn ôl hyd at greigiau calchfaen carbonifferaidd 300 miliwn o flynyddoedd gynt.\nYma hefyd gellir gweld synclinau nodedig a thiwbiau daearol yn dangos bod ogofau dan ddŵr amser maith yn nôl.\nDyma groesi nant Pennard Pill dros y cerrig camu (gan basio tystiolaeth o goedwig fferllyd dan ein traed) gyda'r bwriad i deithio ar y traeth o gwmpas Tor Mawr ond gan nad oedd y llanw wedi mynd allan digon i wneud hynny roedd rhaid penderfynu cadw at y tir sych.\nCyn gwneud hynny roedd angen dathlu penblwydd arbennig Alun gyda chacen a chanwyll (a diolch yn fawr i gampwraig bake off y De Helen am baratoi hynny).\nYn ogystal cawsom glywed englyn i Alun Voyle wedi ei hysgrifennu gan Meirion Jones:\nAlun, yr wyt fyw i'r moelydd,a ti\nyw'n tad ar y mynydd,\nti yw'r hwyl, a ti a rydd\nyr awen ar bob trywydd.\nGan ddilyn llwybr am ychydig, heibio bryn gaer penrhyn dyma fynd tuag at goedwig hynafol Nicholaston a Perriswood a thuag at castell a thy Penrice. Yma gellir gweld olion o farianau o'r trydydd rhewlif diwedd yr oes îa tua 22500 o flynyddoedd yn nôl.Ymlaen wedyn trwy'r coed nes cyrraedd tir agored.\nHeibio gyrion 'Kittle Top"dyma ddringo ychydig at y ffordd fawr a penderfynu mynd draw i siambr gladdu Maen Ceti sy'n perthyn i oes mwyaf diweddar y meini a chael cinio yno. Ardal nodedig iawn eto gan fod y garreg fwyaf sy'n pwyso 35 tunnell yn dyddio nôl 22000 mil o flynyddoedd. Mae'r garreg ei hun wedi ei adael yno ar ol y rhewlif diwethaf o ardal uwchben Brynaman. Rhywbeth arall rhyfeddol sydd wedi dod o Frynaman!\nLle yn llawn o dystiolaeth o'r oes gerrig ac ardal arbennig i astudio geoleg hynafol.\nYmlaen wedyn ar hyd y grib a thros gopa Cefn Bryn (178m) yr ail fan uchaf ar y Gwyr. Cyn hir dyma gyrraedd Penmaen a dilyn y cwm i Gastell Pennard a'r meysydd golff.\nGan ddiolch i bawb am y cwmni difyr ac i'n harweinydd Alison am roi hanes ddiddorol geoleg yr ardal i ni.\nAdroddiad gan Dewi.\nLluniau gan Sian, Alison a Dewi ar Flickr


Jefferson County, Mississippi - Wicipedia\nClaiborne County, Adams County, Franklin County, Copiah County, Lincoln County, Tensas Parish\nSir yn nhalaith Mississippi, Unol Daleithiau America yw Jefferson County. Cafodd ei henwi ar ôl Thomas Jefferson. Sefydlwyd Jefferson County, Mississippi ym 1799 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Fayette, Mississippi.\nMae ganddi arwynebedd o 1,365 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 1.4% . Yn ôl cyfrifiad y wlad, poblogaeth y sir yw: 7,629 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Claiborne County, Adams County, Franklin County, Copiah County, Lincoln County, Tensas Parish. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Jefferson County, Mississippi.\nMae gan y sir yma boblogaeth o tua 7,629 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nFayette, Mississippi 2242\nWedi dod o "https://cy.wikipedia.org/w/index.php?title=Jefferson_County,_Mississippi&oldid=10988357"\nNewidiwyd y dudalen hon ddiwethaf ar 3 Medi 2021, am 07:40.


Cyfoeth Naturiol Cymru / Cyfoeth Naturiol Cymru yn tynnu sylw at ei ddewis o lefydd gorau ar gyfer taith gerdded hydrefol\nCyfoeth Naturiol Cymru yn tynnu sylw at ei ddewis o lefydd gorau ar gyfer taith gerdded hydrefol\nWrth i wyliau hanner tymor mis Hydref nesáu, mae Cyfoeth Naturiol Cymru wedi dewis pump o'r coetiroedd a'r gwarchodfeydd natur y mae'n eu rheoli ledled Cymru lle gall pobl o bob oed a gallu fwynhau taith gerdded yn llawn lliwiau tymhorol yr hydref hwn.\nMae'r teithiau cerdded yn cynnwys llwybrau byrrach sy'n ddelfrydol ar gyfer teuluoedd â phlant ifanc a llwybr hygyrch sy'n addas ar gyfer defnyddwyr cadair olwyn. Mae gan bob taith gerdded arwyddbyst a graddau i roi syniad o’r lefelau ffitrwydd sydd eu hangen, ac mae panel gwybodaeth ar ddechrau'r llwybr.\nMeddai Mary Galliers, Ymgynghorydd Arbenigol CNC ar gyfer Hamdden ar yr Ystad a Hyrwyddo Mynediad:\n"Mae'r awyr yn ffres ac mae'r lliwiau'n llachar yn yr hydref, sy’n golygu mai dyma’r adeg berffaith o'r flwyddyn i fwynhau golygfeydd syfrdanol a thirweddau godidog.\n"Mae'r hydref hefyd yn amser gwych ar gyfer ymweld â safleoedd sydd wedi bod yn brysurach yn ystod misoedd yr haf.\n"Mynd am dro ar droed yw’r ffordd orau o werthfawrogi'r amrywiaeth o liwiau tymhorol ond nid dim ond er mwynhad y mae taith gerdded hydrefol; mae pobl sy'n egnïol ac yn mwynhau'r awyr agored yn fwy tebygol o gael bywydau hirach, iachach a hapusach."\nDyma'r pum taith gerdded hydrefol rydyn ni wedi’u dewis:\nDarganfyddwch lyn llonydd prydferth ym Mharc Coedwig Gwydir wedi'i amgylchynu â choed sy'n fyrdd o liwiau’r hydref ar Daith Gerdded Llyn Elsi o Fetws-y-coed.\nHeriwch y plant i geisio dod o hyd i’r cerfluniau anifeiliaid sy’n cuddio ymysg lliwiau'r hydref ar y Llwybr Darganfod Anifeiliaid yng Nghoedwig Dyfi ger Machynlleth.\nEdmygwch amrywiaeth ryfeddol lliwiau brown, aur a gwin y gyforgors o'n llwybr pren hygyrch yng Ngwarchodfa Natur Genedlaethol Cors Caron ger Tregaron.\nMwynhewch y lliwiau aur a choch cyfoethog a chrensian y dail dan draed ar daith gerdded gylchol drwy Goed Cilgwyn ger Llanymddyfri.\nRhyfeddwch at y golygfeydd dramatig o geunant Gwy drwy'r coed lliwgar o'r golygfannau ar hyd llwybr Rhyfeddodau Whitestone yng Nghoedwig Whitestone ger Cas-gwent.\nCynlluniwch ymlaen llaw drwy edrych ar y dudalen we ar gyfer y coetir neu'r warchodfa cyn i chi gychwyn, a phan fyddwch yn cyrraedd, cofiwch edrych am unrhyw arwyddion a chanllawiau ar y safle i fwynhau eich ymweliad yn ddiogel.\nDilynwch y Cod Cefn Gwlad a chadwch at lwybrau, gadewch giatiau fel yr oedden nhw, cadwch gŵn dan reolaeth, bagiwch a biniwch faw ci ac ewch â'ch sbwriel adref.\nI gael rhagor o wybodaeth am y pum taith gerdded hyn neu wybodaeth am ymweld â choetiroedd a Gwarchodfeydd Natur Cenedlaethol eraill a reolir gan Cyfoeth Naturiol Cymru, ewch i: www.cyfoethnaturiol.cymru/llwybrau-cerdded-yr-hydref


Kirkwall Teithwyr a Ferries Car\nPrisiau Kirkwall tocynnau teithwyr a fferi geir, amserlenni, archebu tocynnau a gwybodaeth ar gyfer llongau fferi yn hwylio o Kirkwall i Aberdeen a Lerwick.\nCymharu pob prisiau tocynnau fferi Kirkwall ar gael mewn amser real a archebu'r gael car a fferi teithwyr tocynnau Kirkwall rhataf hwylio i ac o Kirkwall, Aberdeen a Lerwick gyda fferïau Line Ferry Northlink ar-lein gyda chadarnhad ar unwaith. Custom Search\nPrisiau Tocynnau & Archebu Llyfr Kirkwall Ferry Tocynnau gyda Line Ferry Northlink gyfer llongau fferi yn hwylio o Kirkwall i Aberdeen a Lerwick ar-lein o flaen llaw i fwynhau'r pris tocyn fferi sydd ar gael rhataf.\nY pris a welwch yw'r pris a dalwch. Nid oes unrhyw ychwanegiadau cudd neu annisgwyl o'r fath fel gordaliadau tanwydd ychwanegu neu ffioedd archebu ac nid ydym yn codi tâl unrhyw beth ychwanegol i dalu gyda cherdyn Visa Electron chi. Mae'r pris yn dyfynnu chi ar gyfer eich tocyn Kirkwall teithwyr neu gar fferi a ddewiswyd, ar fwrdd llety a cerbyd o fath i gyd byddwch yn talu, ac mae hynny'n addewid. I gael pris tocyn fferi Kirkwall ac archebwch eich tocyn fferi ddiogel ar-lein os gwelwch yn dda defnyddiwch y ffurflen archebu fferi amser real ar y chwith. Rydych hefyd yn gallu ychwanegu gwesty yn eich cyrchfan, neu unrhyw le arall, at eich tocyn fferi wrth gwblhau eich archeb tocyn fferi. Mwy Am Kirkwall\nKirkwall, Lleoli ar arfordir gogleddol tir mawr Orkney yn borthladd gyda gwasanaethau fferi i Aberdeen a Lerwick, yn ogystal â'r prif ynysoedd Erch gogledd yn y grŵp. Kirkwall hefyd y derfynell ar gyfer llawer o'r llongau fferi i ynysoedd gogledd Orkney yn. Mae'r fferi i Shapinsay yn gadael llithrfa ar ochr orllewinol y pier bad achub. Llongau fferi i Westray, Stronsay, Sanday a EDAY gwyro oddi wrth y linkspan ar y prif pier. Wrth galon y dref saif Eglwys Gadeiriol Sant Magnus, a sefydlwyd er cof am Saint Magnus Erlendsson, Iarll Orkney 1108-1117 gan Iarll (yn ddiweddarach Saint) Rögnvald Kali. Nesaf at y Gadeirlan yn adfeilion Palas cyn Esgob a Phalas Earl. Mae gan y dref ddwy amgueddfa: Amgueddfa House Tankerness, sy'n cael ei gynnwys o fewn un o'r dref-dai yr Alban-cadw orau unfed ganrif ar bymtheg, yn cynnwys eitemau o ddiddordeb hanesyddol lleol. Kirkwall ymddangos yn fwy dref Sgandinafaidd nag un yr Alban, ac am ran fawr o'i hanes roedd yn un. Mae'r enw yn dod o'r Norseg "Kirkjuvagr", neu "Porth Swtan" ac yn dod o sylfaen eglwys i Sant Olaf yma yn gynnar yn yr 11th Ganrif. Erbyn 1046 Roedd Kirkwall yn ganolfan ffermio a marchnad, ac yn 1137 dechreuodd y Norseg Iarll Rognvald adeiladu Eglwys Gadeiriol St Magnus yma. Dechreuodd y gwaith ychydig yn hwyrach ar yr gerllaw Llys yr Esgob adeiladu. Yn 1468 Orkney ei gaffael gan James III ar gyfer yr Alban a chan oedd 1540 Kirkwall y ganolfan weinyddol ar gyfer y ddau Orkney a Shetland. Gwelodd 1607 Earl Patrick Stewart cymryd lle Palas yr Esgob gyda Palace Iarll yn. Tra Patrick carcharwyd yng Nghastell Dumbarton am ei ormes yn 1614, cododd ei fab Robert mewn gwrthryfel, cipio Palace Iarll a Chastell Kirkwall gerllaw. Nid oedd y castell ddim yn goroesi y gwarchae a ddaeth i ben y gwrthryfel, a oroesodd nid Robert nac Patrick broses farnwrol a'i dilynodd. Yn 1798 dechreuodd safle ochr y bryn sy'n edrych dros Kirkwall i'w defnyddio gan un Magnus Eunson gyfer distyllu anghyfreithlon a smyglo chwisgi. Yn 1825 y llawdriniaeth ei cyfreithloni fel Highland Park Distillery, mwyaf gogleddol yr Alban. Highland Park yn parhau i ffynnu, ac mae hefyd yn awr hefyd yn un o atyniadau ymwelwyr mwyaf poblogaidd Orkney yn. Edrych dros gerllaw Bae Scapa yn ddistyllfa ail mwyaf gogleddol yr Alban, Scapa Distyllfa. Mae stori Kirkwall wedi bod i raddau helaeth stori ddatblygu ei harbwr. Yn y dyddiau cynnar yn ymestyn y bae ymhellach i'r de nag y mae yn awr, i Fôr Peerie. Y dyddiau hyn mae hyn yn llyn mewndirol manicured. Yn y 1100s mae'n ffurfio harbwr ac yn ymestyn bron i ben gorllewinol yr Eglwys Gadeiriol. Yn 1811 dechreuodd y gwaith ar gyfres o welliannau harbwr ym mhen gogleddol y dref, ar safle harbwr heddiw. Mae'r gwelliannau hyn wedi parhau dros y blynyddoedd, a gweld y 1990s hwyr estyniad sylweddol i'r prif pier. Gwelodd 2003 y duedd yn parhau gyda chwblhau cyfleusterau porthladd dŵr dyfnach ychydig o gwmpas y bae yng Hatston. Gallai dim ond rhai o'r llongau mordeithio 70 sy'n galw i mewn i Kirkwall bob blwyddyn flaenorol angorfa wrth y cei. Roedd gan eraill i angori yn y bae, a throsglwyddo teithwyr i sychu tir ar dendrau. Mae'r pier yn Hatston yn golygu hyn yn llawer llai yn awr mae angen i wneud hynny, ac mae hefyd yn gwasanaethu NorthLink Ferries mwy sy'n cymryd lle'r gwasanaethau P & O hirsefydlog i Aberdeen a Lerwick.\nGorau Gwarant Kirkwall Ferry Tocyn Price\nGwarant Price Gorau - Rydym bob amser yn cynnig i chi ein ar gael i deithwyr a fferïau car pris y tocyn Llinell Ferry Northlink isaf i ac o Kirkwall. Nid oes unrhyw ychwanegiadau cudd neu annisgwyl o'r fath fel gordaliadau tanwydd ychwanegu neu ffioedd archebu ac rydym hefyd yn nid ydym yn codi tâl unrhyw beth ychwanegol i dalu gyda cherdyn Visa Electron chi. Mae'r pris rydym dyfynbris ar gyfer eich tocyn fferi Kirkwall a ddewiswyd, llety ar fwrdd a math o gerbyd i gyd byddwch yn talu, ac mae hynny'n addewid!\nYn y digwyddiad annhebygol chi ddod o hyd yr un fath bob tocyn fferi Kirkwall cynhwysol yn rhatach yn y llyfryn unrhyw weithredwr teithiau eraill yr ydym yn addo y byddwn yn gwneud ein gorau i guro y pris hwnnw neu gynnig y dewis o ofyn am ad-daliad i chi. I archebu car a theithwyr tocynnau fferi Kirkwall os gwelwch yn dda Cliciwch yma. Gofal Cwsmeriaid, Telewerthu & Cysylltwch â Ni ar ferryto.com eich bod yn gallu cael prisiau tocynnau fferi byw Kirkwall, gwirio argaeledd a car llyfrau a fferi teithwyr tocynnau i ac o Kirkwall yn ein bris y tocyn rhataf sydd ar gael. Ferryto.com yn rhan o rwydwaith dosbarthu tocynnau fferi ar-lein mwyaf yn y byd sy'n darparu'r gallu i archebu dros 80 weithredwyr fferi Ewropeaidd o bwys gan gynnwys i Kirkwall ac i dros 1,200 lwybrau fferi eraill ledled y DU, Ffrainc, Sbaen, Iwerddon, yr Iseldiroedd, Dwyrain Ewrop, Môr y Canoldir, y Baltig a Gogledd Affrica. Am fwy o wybodaeth, atebion i gwestiynau a ofynnir yn aml neu i gysylltu â ni yn uniongyrchol os gwelwch yn dda Cliciwch yma. Amdanom ni


Wythnos brentisiaeth 2021 | Melin Homes\nWythnos brentisiaeth 2021\nCynhelir Wythnos Brentisiaeth Genedlaethol 2021 rhwng yr 8fed a’r 14eg o Chwefror 2021. Bydd y dathliad wythnosol blynyddol sy'n dathlu prentisiaethau yn taflu goleuni ar y gwaith anhygoel sy'n cael ei wneud gan gyflogwyr a phrentisiaid ledled y wlad.\n08 Chwef, 2021\nCynhelir Wythnos Brentisiaeth Genedlaethol 2021 rhwng yr 8fed a’r 14eg o Chwefror 2021.\nBydd y dathliad wythnosol blynyddol sy'n dathlu prentisiaethau yn taflu goleuni ar y gwaith anhygoel sy'n cael ei wneud gan gyflogwyr a phrentisiaid ledled y wlad.\nRydym yn ymfalchïo’n fawr mewn prentisiaid a'r rhaglen brentisiaethau sydd wedi ymrwymo i ddatblygu pobl ifanc, ac ar hyn o bryd mae gennym 13 prentis a phrentisiaid rolau uwch ar draws y busnes. Rydym am barhau i ddarparu'r cyfleoedd hyn, er mwyn rhoi lleoliadau diogel o ansawdd uchel i bobl gyda chwmni sy'n gofalu. Rydym yn datblygu diwylliant 'datblygu eich hun', gan sicrhau ein bod yn darparu cyfleoedd i bobl nid yn unig ymuno â'r busnes ond datblygu a symud ymlaen.\nMae prentisiaeth yn swydd gyda hyfforddiant, sy'n agored i unrhyw un sy'n 16 oed neu'n hŷn, heb unrhyw derfyn oedran uchaf, yn gweithio ochr yn ochr â'n staff profiadol i ennill cymwysterau sy'n benodol ar gyfer y swydd.\nMae prentisiaethau yn golygu eich bod yn cael eich cyflogi ac y byddwch yn ennill wrth ddysgu, fel y gallwch ennill cymhwyster penodol i'r diwydiant heb fod angen benthyciad myfyriwr. Rydych chi'n cael eich cyflogi'n llawn amser gyda ni (35 awr yr wythnos), sy'n cynnwys yr amser a dreulir gyda'ch darparwr hyfforddiant.\nByddwn yn parhau i ehangu ein rhaglen brentisiaid ac rydym yn gweithio gyda'n Tîm Datblygu a'n his-gwmni Candleston i ddarparu mwy o gyfleoedd i bobl leol.\nByddwn yn rhyddhau cyfleoedd i brentisiaid yn ddiweddarach eleni. Os hoffech gael gwybod pan fydd gennym fwy o fanylion, anfonwch e-bost atom news@melinhomes.co.uk ac fe wnawn ni gysylltu â chi pan fydd gennym fwy o wybodaeth.\nRhannodd Katie ei stori:\n“Fy enw yw Katie ac rwyf yn brentis yn y maes trydanol. Ymunais â Melin yn 2019. Pan ddaeth yn amser i mi adael yr ysgol tuag at ddiwedd fy arholiadau Lefel A, nid oeddwn yn gwybod beth oeddwn am ei wneud. Roedd angen i mi ddod o hyd i rywbeth y buaswn yn ei fwynhau.\n"Deuthum yn brentis oherwydd roeddwn i eisiau gweithio mewn maes arbennig, . Deuthum i Melin gyntaf i gael rhywfaint o brofiad gwaith i weld a fyddwn i eisiau cael gyrfa yn drydanwr. Ar ôl i mi dreulio peth amser gyda'r Tîm Trydanol roeddwn yn gwybod mai dyna oedd yr yrfa i mi.\n"Fe wnes i gofrestru gyda darparwr dysgu yn y gwaith; mae'n rhaid i chi lwyddo yn yr arholiadau sy'n profi eich sgiliau Mathemateg a Saesneg, ac fe wnes i hynny. Ychydig fisoedd yn unig y bu'n rhaid i mi aros a daeth prentisiaeth i'r amlwg ac roeddwn i'n llwyddiannus yn y cyfweliad.\n"Rwyf yn mwynhau fy ngwaith yn fawr iawn am fy mod yn cael gweithio gyda chymaint o wahanol bobl a’u helpu. Rwyf hefyd yn hoffi helpu’r trigolion drwy drwsio pethau. Dyma’r gwahanol bethau sy’n rhan o fy rôl:\nTrwsio goleuadau neu eu newid am rhai newydd.\nTrwsio socedi neu switshis.\nGwneud profion i wneud yn siŵr bod yr uned defnyddio yn y tŷ neu’r fflat yn ddiogel ac yn gywir.\nRydw i hefyd yn helpu i wifro boeleri a gwahanol systemau gwresogi.\nNewid cawodydd sydd wedi torri.\nGlanhau a newid gwyntyllau yn y gegin neu’r ystafell ymolchi.\nTrwsio neu newid goleuadau tu allan.”\nGallwch ddilyn siwrnai Katie ar ei thaith fel prentis ar ei thudalen Instagram – @katiethetinyspark\nRhannodd Daniel ei stori:\n“Daniel yw fy enw i ac rydw i'n brentis plymio a gwresogi yn ail flwyddyn fy mhrentisiaeth. Ymunais â Melin yn 2020.\n"Y peth gorau am brentisiaeth yw eich bod chi bob amser yn dysgu rhywbeth newydd bob dydd ac nad oes dau ddiwrnod yr un peth. Mae'r bobl rydw i'n gweithio gyda nhw mor barod i helpu a bob amser yn cymryd yr amser i drafod pethau gyda chi os nad ydych chi'n deall rhywbeth. Rydw i hefyd yn mynd i'r coleg un diwrnod yr wythnos, sy'n dda iawn. Rwy'n ei chael hi'n ddiddorol iawn ac mae'r pethau rydw i'n eu dysgu yn y coleg yn help mawr gyda'r gwaith ymarferol rydw i'n ei wneud yn fy swydd, ac mae hynny mor bwysig.\n"Buaswn yn dweud wrth unrhyw un sy'n ystyried prentisiaeth am fynd amdani, ni fyddwch chi'n difaru. Dyma'r peth gorau erioed i mi."\nHoffem ddiolch i'n prentisiaid am rannu eu straeon. Wythnos Prentisiaeth Genedlaethol Hapus.\nCefnogi Diwrnod Rhuban Gwyn\n19 Tach, 2021


Exodus 34 BNET - Dyma'r ARGLWYDD yn dweud wrth Moses, - Bible Search\nY ddwy lechen garreg newydd\n1Dyma'r ARGLWYDD yn dweud wrth Moses, “Cerfia ddwy lechen garreg fel y rhai cyntaf. Gwna i ysgrifennu arnyn nhw beth oedd ar y llechi wnest ti eu malu. 2Bydd barod i ddringo mynydd Sinai yn y bore, a sefyll yno ar ben y mynydd i'm cyfarfod i. 3Does neb arall i ddod gyda ti. Does neb arall i ddod yn agos i'r mynydd. Paid hyd yn oed gadael i'r defaid a'r geifr a'r gwartheg bori o flaen y mynydd.”\n4Felly dyma Moses yn cerfio dwy lechen garreg fel y rhai cyntaf. Yna'n gynnar y bore wedyn aeth i fyny i ben Mynydd Sinai, fel roedd yr ARGLWYDD wedi dweud wrtho. Aeth â'r ddwy lechen gydag e. 5A dyma'r ARGLWYDD yn dod i lawr yn y cwmwl, yn sefyll yna gydag e, a chyhoeddi mai ei enw ydy yr ARGLWYDD. 6Dyma'r ARGLWYDD yn pasio heibio o'i flaen a chyhoeddi, “Yr ARGLWYDD! Yr ARGLWYDD! Mae'n Dduw caredig a thrugarog; mae mor amyneddgar, a'i haelioni a'i ffyddlondeb yn anhygoel! 7Mae'n dangos cariad di-droi'n-ôl am fil o genedlaethau, ac yn maddau beiau, gwrthryfel a phechod. Ond dydy e ddim yn gadael i'r euog fynd heb ei gosbi. Bydd yn ymateb i bechodau'r tadau sy'n gadael eu hôl ar eu plant a'u plant hwythau – am dair neu bedair cenhedlaeth.” 8Ac ar unwaith dyma Moses yn ymgrymu yn isel i addoli, 9a dweud, “Meistr, os ydw i wedi dy blesio di, wnei di, Meistr, fynd gyda ni? Mae'r bobl yma'n ystyfnig, ond plîs wnei di faddau ein beiau a'n pechod ni, a'n derbyn ni yn bobl arbennig i ti dy hun?”\nYr ARGLWYDD yn adnewyddu ei ymrwymiad\n(Exodus 23:14-19; Deuteronomium 7:1-5; 16:1-17)\n10Atebodd Duw, “Iawn. Dw i'n gwneud ymrwymiad. Dw i'n mynd i wneud pethau rhyfeddol does neb yn unman wedi'u dychmygu o'r blaen. Bydd y bobl rwyt ti'n byw yn eu canol nhw yn gweld beth mae'r ARGLWYDD yn ei wneud. Dw i'n gwneud rhywbeth anhygoel gyda ti. 11Gwna'n siŵr dy fod ti'n gwneud beth dw i'n ddweud wrthot ti heddiw. Dw i'n mynd i yrru allan o'ch blaen chi yr Amoriaid, Canaaneaid, Hethiaid, Peresiaid, Hefiaid a Jebwsiaid. 12Gwyliwch chi eich bod chi ddim yn gwneud cytundeb gwleidyddol gyda'r bobl hynny sy'n byw yn y wlad lle dych chi'n mynd, rhag iddyn nhw'ch baglu chi. 13Dw i eisiau i chi ddinistrio'u hallorau, malu'r colofnau cysegredig, a thorri polion y dduwies Ashera i lawr. 14Peidiwch plygu i addoli unrhyw dduw arall. Mae'r ARGLWYDD yn Dduw eiddigeddus – Eiddigedd ydy ei enw e. 15Gwyliwch eich bod chi ddim yn gwneud cytundeb gwleidyddol gyda'r bobl sy'n byw yn y wlad. Y peryg wedyn ydy y byddwch chi'n derbyn gwahoddiad i fwyta gyda nhw pan fyddan nhw'n addoli ac yn aberthu i'w duwiau. 16Byddwch chi'n gadael i'ch meibion briodi eu merched nhw. Bydd y rheiny yn addoli eu duwiau, ac yn cael eich meibion chi i fod yn anffyddlon i mi a gwneud yr un fath!\n17Peidiwch gwneud duwiau o fetel tawdd.\n18Rhaid i chi gadw Gŵyl y Bara Croyw. Am saith diwrnod rhaid i chi fwyta bara heb furum ynddo, fel gwnes i orchymyn i chi. Mae hyn i ddigwydd ar yr amser iawn ym mis Abib, am mai dyna pryd ddaethoch chi allan o'r Aifft.\n19Mae mab cyntaf pob gwraig, a phob anifail gwryw cyntaf i gael ei eni, yn perthyn i mi – o'r gwartheg, defaid a geifr. 20Mae'r asyn bach cyntaf i gael ei eni i gael ei brynu yn ôl gydag oen. Os nad ydy e'n cael ei brynu, rhaid ei ladd drwy dorri ei wddf. Rhaid i fab cyntaf pob gwraig gael ei brynu'n ôl. A does neb i ddod ata i heb rywbeth i'w offrymu.\n21Cewch weithio am chwe diwrnod, ond rhaid i chi orffwys ar y seithfed. Rhaid i chi orffwys hyd yn oed os ydy hi'n amser i aredig neu i gasglu'r cnydau.\n22Rhaid i chi gadw Gŵyl y Cynhaeaf+ – gyda ffrwyth cyntaf y cynhaeaf gwenith – a Gŵyl Casglu'r Cynhaeaf ar ddiwedd y flwyddyn.\n23Felly, dair gwaith bob blwyddyn mae'r dynion i gyd i ddod o flaen y Meistr, yr ARGLWYDD, sef Duw Israel. 24Dw i'n mynd i yrru allan bobloedd o dy flaen di a rhoi mwy eto o dir i ti. Ac os byddi di'n ymddangos o flaen yr ARGLWYDD dy Dduw dair gwaith bob blwyddyn, fydd neb yn dod ac yn ceisio dwyn dy dir oddi arnat ti.\n25Rhaid peidio offrymu gwaed anifail sydd wedi'i aberthu gyda bara sydd â burum ynddo. A does dim o aberth Gŵyl y Pasg i fod wedi'i adael ar ôl tan y bore wedyn.\n26Tyrd â ffrwyth cyntaf gorau dy dir i deml yr ARGLWYDD dy Dduw.\n27Yna dyma'r ARGLWYDD yn dweud wrth Moses, “Ysgrifenna hyn i gyd i lawr. Dyma amodau'r ymrwymiad dw i wedi'i wneud gyda ti a phobl Israel.”\n28Roedd Moses yno gyda Duw am bedwar deg diwrnod, ddydd a nos. Wnaeth e ddim bwyta nac yfed o gwbl. A dyma fe'n ysgrifennu amodau'r ymrwymiad ar y llechi – sef y Deg Gorchymyn.\nMoses yn dod i lawr o ben Mynydd Sinai\n29Pan ddaeth Moses i lawr o ben Mynydd Sinai gyda dwy lechen y dystiolaeth yn ei law, doedd e ddim yn sylweddoli fod ei wyneb wedi bod yn disgleirio wrth i'r ARGLWYDD siarad ag e. 30Pan welodd Aaron a phobl Israel Moses yn dod, roedd ei wyneb yn dal i ddisgleirio, ac roedd ganddyn nhw ofn mynd yn agos ato. 31Ond dyma Moses yn galw arnyn nhw, a dyma Aaron a'r arweinwyr eraill yn dod yn ôl i siarad ag e. 32Wedyn dyma'r bobl i gyd yn dod draw ato, a dyma Moses yn dweud wrthyn nhw beth oedd y gorchmynion roedd Duw wedi'i rhoi iddo ar Fynydd Sinai.\n33Pan oedd Moses wedi gorffen siarad â nhw, dyma fe'n rhoi gorchudd dros ei wyneb. 34Ond pan fyddai'n mynd i mewn i siarad â'r ARGLWYDD, byddai'n tynnu'r gorchudd i ffwrdd nes byddai'n dod allan eto. Wedyn byddai'n dweud wrth bobl Israel beth roedd yr ARGLWYDD wedi'i orchymyn iddo, 35a byddai pobl Israel yn gweld wyneb Moses yn disgleirio. Yna byddai'n rhoi'r gorchudd yn ôl dros ei wyneb nes byddai'n mynd yn ôl i siarad â'r ARGLWYDD eto.


Carcharu dyn o Gaerdydd am rannu deunydd brawychol – Golwg360\n17 Mai 2019 am 09:00\nBydd dyn o Gaerdydd yn treulio 30 mis dan glo am gyflawni trosedd sy’n gysylltiedig â brawychiaeth.\nMae Zakaria Daud Afey, 20, o Laneirwg, wedi ei gael yn euog o feddu ar ddeunydd a allai fod o ddefnydd i berson sy’n paratoi – neu’n cyflawni – gweithred brawychol.\nMae hefyd wedi ei gael yn euog o rannu llyfr neu ddogfen frawychol.\nHow To Survive In The West yw’r llyfr dan sylw, ac mi rannodd y llyfr ef ag unigolyn arall ym mis Ionawr 2017.\nClywodd y llys bod y troseddau wedi cael eu darganfod pan gafodd ei ffôn ei feddianu gan yr heddlu. Newidiodd ei ble yn ystod yr achos llys.


E-fwletin 17 Chwefror 2019 | Cristnogaeth 21\nE-fwletin 17 Chwefror 2019\nEmynydd Mwyaf Cymru?\nYn ddiweddar rwyf wedi cael fy hun yn sefyll yn gynyddol fud wrth ganu emynau yn y cwrdd. Mae’r geiriau yn aml i’w gweld mor estron a’r ddiwinyddiaeth mor ganoloesol. Mae’r emynau sy’n cyrraedd fy nghanol llonydd distaw neu fy nghalon gythryblus yn gymharol brin. Wrth gymryd oedfa rwy’n ei chael hi’n anodd setlo ar bedwar neu bum emyn sy’n cynnig gwerth i’r oedfa. Yn y diwedd, rwy’n rhy aml yn troi nôl at ‘Bantyfedwen’ ac i ffwrdd â ni.\nBydd rhywrai yn dweud “Nid Pantyfedwen yw’r emyn. Honno yw’r dôn!”. Beth yw’r gwahaniaeth? Mae’r ‘Haleliwia’ yn yr emyn hwnnw wir yn cyffwrdd ac yn llonni. Mae’r her sydd ynddi i weld yr harddwch a’r bywiocau yn chwa o awyr iach yng nghanol diet hesb o emynau o’r oes o’r blaen. O’r oes hon, mae rhai emynau eraill yn llwyddo i wneud eu jobyn yn iawn – mae “Y Brenin Tlawd”, “Teulu’r Byd” a “Meddwl am Fyd heb flodyn i’w harddu” yn dri.\nWedi bod mewn oedfa Hillsong, rwy’n gallu cadarnhau nad cyfoesedd yr emynau hyn sy’n cyffwrdd fy enaid. Ystyr y geiriau sy’n taro deuddeg, ynghyd â thiwn sy’n gweddu i’r geiriau hynny. Yn yr oedfa Hillsong y bues iddi, fel gyda llawer o’r stwff sydd ar sianelu fel TBN a’r God Channel, y cyfan a welais oedd manipwleiddio cerddorol a geiriau syrffedus. Gwnaeth yr oedfa ddim o gwbl i’m galluogi i fyfyrio ar y tragwyddol na’r presennol.\nTan yr wythnos ddiwethaf roeddwn wedi meddwl bod angen cyfuniad o eiriau dychmygus a thiwn arbennig i greu emyn gwerth chweil. Fodd bynnag, erbyn heddiw rwy’n dechrau ail-feddwl holl bwynt y cyfuniad o eiriau a thôn a elwir yn ‘emyn’.\nYn ystod y mis nesaf bydd cyfres o gyngherddau i ddathlu pen-blwydd y cerddor Cymreig, Karl Jenkins, yn 75 oed. Mae’r mab i organydd capel o Benclawdd yn cael ei ystyried fel un o gerddorion mawr y byd, gyda’i weithiau yn cael eu perfformio yn amlach na gweithiau unrhyw gerddor byw arall. Brynhawn Sul diwethaf perfformiwyd ei Symphonic Adiemus a’r Armed Man (ei Offeren Heddwch) yng Nghaerdydd.\nWedi golygfeydd o’r lladd a’r llanast rhyfel yn ei offeren heddwch ceir y Last Post ac wedyn mae’r côr yn canu: Agnus Dei, qui tollis peccata mundi. Misere nobis. (Oen Duw sy’n cymryd pechodau’r byd, trugarha wrthym…). Wedyn fe ddaw’r darn arbennig hwnnw wrth i’r soddgrwth gyfeilio ar y Benedictus yn yr Armed Man.\nPrynhawn Sul diwethaf fe ddaeth rhyw ysfa addolgar drosof wrth wrando ar y rhain. Roedd geiriau’r offeren Lladin yn llifo. Y cyfan sydd yno yw Benedictus, Benedictus qui venit in nomine domini. Hosanna in excelsis. (Bendigedig yw ef sydd yn dyfod yn enw’r Arglwydd, Hosanna yn y goruchaf!). Mae’r Agnus Dei a’r Benedictus yn weddïau mor fawr ag unrhyw rhai a welwyd ar gân a diolch i Karl Jenkins amdanyn nhw. Maen nhw’n defnyddio geirfa’r eglwys hanesyddol a byd-eang i’w gosod yn gelfydd ar gyfer cerddorfa a chôr.\nFodd bynnag, y sioc a gefais wrth fod yn y gyngerdd gyda Karl Jenkins oedd sylweddoli fod y Symphonic Adiemus yn gwasgu’r un botymau o addoliad yn fy mherfeddion ag oedd yr Agnus Dei a’r Benedictus.\nGeiriau’r Adiemus yw’r rhain.\n“Ariadiamus la -te ariadiamus da Ari a natus la-te adua\nA-ra-va-re-tu-e-va-te A-ra-va-re-tu-e-va-te A-ra-va-re-tu-e-va-te-la-te-a\nAriadiamus la-te ariadiamus da Ari a natus la-te adua\nAh-ya-doo-way-ye A-ya-doo-a-ye A-ya-doo-a-y”\nDoes dim cyfieithiad. Nid Lladin ydyn nhw ond mumbo jumbo a ddyfeisiwyd gan y cyfansoddwr.\nGwnaed y sylw fod Karl Jenkins yn ysgrifennu cerddoriaeth ysbrydol ar gyfer oes seciwlar. Y cwestiwn sydd wedi troi yn fy mhen yn ystod yr wythnos ddiwethaf yw – a oes llai o werth ysbrydol i A-na-ma-na-coo-le-ra-we-a-ka-la nag i beth o’r mumbo jumbo y buon ni’n ei ganu, mewn rhai achosion, ers tair canrif yn ein capeli a’n heglwysi?\nCliciwch ar y dolenni i weld os oes rhai o’r rhain yn gyfrwng addoliad i chi. Dim un? Neu’r tri darn?\nAgnus Dei – Karl Jenkins\nCofnodwyd hwn yn E-Fwletin ar Chwefror 17, 2019 gan Golygydd.\n← Cynhadledd Dechrau o’r Newydd Cynhadledd Dechrau o’r Newydd →


Mae gan Brifysgol Cymru Y Drindod Dewi Sant bartneriaeth unigryw â Mellon Educate, elusen a grëwyd gan yr entrepreneur Niall Mellon sy’n anelu at wella’n ddramatig dai ac addysg yn ardaloedd tlotaf De Affrica. Mae’r elusen eisoes wedi cael cartrefi newydd i dros 100,000 o bobl a bellach mae’n gweithio gyda PCYDDS i ddatblygu rhaglenni i sicrhau bod plant De Affrica yn cael y dechrau gorau i fywyd trwy eu haddysg.\nBob blwyddyn, mae Mellon Educate yn casglu cannoedd o wirfoddolwyr i gynnal ‘blits adeiladu’ lle mewn un wythnos adeiladant gartrefi ac ysgolion yn y wlad.\nAr 17 – 24 Tachwedd bydd grwp o gwirfoddolwyr yn teithio draw at Cape Town, De Affrica i helpu adeiladu a adnewyddu tair ysgol yn Khayletisha Township. Gallech chi fod yn un ohonynt!\nOs ydych gyda diddordeb mewn gwirfoddoli, gallwch cofrestu at: http://melloneducate.com/volunteer/\nRhoddodd Niall Mellon araith i godi’r ysbryd yn ystod ymweliad â PCYDDS, gan rannu rhai o’i syniadau am ei agwedd tuag at fywyd a’i waith elusennol. Gwyliwch y fideo yma:\nDatblygiad Sgiliau Inspiration Sgiliau a Cyflogadwyedd Ffordd o Fyw resources work experience development gyrfa wellbeing fideos Lles cysylltu Top Tips Gwneud Newid Cyfleoedd Gwaith connect mindset Lifestyle Uncategorized opportunities meddwl am ddylunio meddylfryd advice Instagram cyfleoedd Your Uni skills Wellbeing networking datblygiad Work Opportunities Skills Development Sylw Skills & Employability lles career Ysbrydoliaeth jobs Dylunio Bywyd Inspiration Make Change Advice Featured Cyngor Instagram\n‹ STRAEON BYWYD: Brandon Evertz, Prif Swyddog Gweithredol Big Review TV\t› Magu profiad l Lleoliadau Gwaith\nwellbeing networking resources advice skills Work Opportunities Make Change Lifestyle Uncategorized Inspiration cysylltu Wellbeing Cyngor Inspiration Instagram career Top Tips jobs Gwneud Newid Featured Instagram meddylfryd Your Uni work experience mindset fideos development Dylunio Bywyd lles Sgiliau a Cyflogadwyedd gyrfa connect opportunities Skills Development Advice Datblygiad Sgiliau datblygiad Cyfleoedd Gwaith Sylw cyfleoedd Skills & Employability Ysbrydoliaeth Ffordd o Fyw meddwl am ddylunio Lles


Ysgol Aberconwy - Astudiaethau Busnes\nByd gwaith, gan ymchwilio i fusnesau mawr a bach.\nByddwch yn cael gwell ddealltwriaeth o’r rôl bwysig a gyflawnir gan sefydliadau busnes yn economi Cymru a gweddill y DU. Byddwch yn datblygu dealltwriaeth o ddynameg gweithgaredd busnes ac yn ystyried data sy’n ymwneud ag amgylchedd busnes Cymru.\nBydd y pwnc hefyd yn rhoi syniadau i chi am yrfa ac yn eich helpu i ddatblygu’r sgiliau y mae cyflogwyr yn chwilio amdanynt, a fydd o fantais fawr pan fyddwch yn penderfynu ar eich gyrfa yn y dyfodol.\nPwy a ŵyr, efallai y byddwch yn berchen ar eich busnes eich hun yn y man, ac yn gwneud miliynau.\nAsesir y cwrs TGAU hwn drwy DDAU arholiad, a byddwch yn sefyll y ddau ar ddiwedd Blwyddyn 11. Bydd yr arholiadau’n cynnwys cymysgedd o gwestiynau atebion byr a hir ac ystod o gwestiynau ymateb i ddata. Cyflwynir y cynnwys o fewn chwe maes pwnc eglur a gwahanol:\nDylanwadau ar fusnes


Gellir defnyddio ffonau clyfar a llechi i dalu am gynnwys y gellir ei lawrlwytho neu gynnwys arall, weithiau gyda'r taliad yn ymddangos ar y bil ffôn ar ddiwedd y mis yn hytrach na mynd ar gerdyn. Yn hyn o beth, mae dyfeisiau symudol fel cardiau credyd yn y bôn, ac felly mae angen cymryd yr un faint o ofal wrth osgoi gorfod gwneud ad-daliadau diangen.\nGwnewch yn siŵr beth yw'r costau gyda'ch rhwydwaith ffôn cyn gwneud galwadau cyfradd bremiwm.\nDarllenwch eich biliau ffôn a chadwch lygad am rifau a galwadau nad ydych yn eu hadnabod..\nFfonio rhifau premiwm, sy'n dechrau gyda 09, 0871, 0872, 0873 neu 118, sy'n costio mwy na'r rhan fwyaf o rifau llinellau tir rheolaidd. Efallai y byddwch hefyd yn gweld "gall costau rhwydweithiau symudol amrywio" neu "a chostau rhwydwaith ychwanegol" wedi'u nodi mewn perthynas â'r rhif – gall cost gwneud galwadau fod yn wahanol ar gyfer pob darparwr ffôn.\nLawrlwytho apiau sy'n codi tâl arnoch – efallai y byddant am ddim ar y dechrau ac yna'n costio yn ddiweddarach.\nHaint gan faleiswedd.Yn union fel cyfrifiadur, mae ffonau clyfar a llechi yn agored i feirysau ac ymosodiadau maleiswedd, yn cynnwys y sawl sy'n deialu rhifau cyfradd premiwm.\nCwestiynwch unrhyw rifau dirgel ar eich bil ffôn gyda'ch rhwydwaith ffôn – neu defnyddiwch adnodd gwirio rhifau ar-lein yr Awdurdod Gwasanaethau y Telir Amdanynt drwy'r Ffôn.\nAtebwch negeseuon testun nad ydych am eu cael gyda "STOP" neu "STOP ALL".\nI gael rhagor o wybodaeth a chyngor, ewch i wefan PhoneBrain. Ymgyrch yw PhoneBrain sy'n addysgu ynghylch gwasanaethau ffôn y telir amdanynt gan reoleiddiwr yr Awdurdod Gwasanaethau y Telir Amdanynt drwy'r Ffôn, sy'n un o bartneriaid Get Safe Online.


Barnwyr 19 (BCN) - Bible Society\nBarnwyr 19 BCND\n1Yn y dyddiau hynny nid oedd brenin yn Israel. Yr oedd rhyw Lefiad yn byw yng nghyffiniau mynydd-dir Effraim, ac fe gymerodd iddo ordderchwraig o Fethlehem Jwda. 2Ond bu'r ordderchwraig yn anffyddlon iddo; gadawodd ef a dianc adref i Fethlehem Jwda. Wedi iddi fod yno ryw bedwar mis, 3cychwynnodd ei gŵr ar ei hôl gyda'i was a dau asyn, i'w denu hi'n ôl. Daeth hi ag ef i'w chartref, a phan welodd ei thad ef yr oedd yn falch o'i gyfarfod. 4Mynnodd ei dad-yng-nghyfraith, sef tad yr eneth, iddo aros yno am dridiau, a buont yn bwyta ac yn yfed ac yn cysgu yno. 5Ar y pedwerydd dydd, wedi iddynt godi'n fore a pharatoi i gychwyn, dywedodd tad yr eneth wrth ei fab-yng-nghyfraith, “Atgyfnertha dy hun â thamaid o fara cyn cychwyn.” 6Felly dyna'r ddau'n eistedd i lawr gyda'i gilydd i fwyta ac yfed; ac meddai tad yr eneth wrth y gŵr, “Bodlona aros noson eto a'th fwynhau dy hun.” 7Er i'r gŵr godi i fynd, bu ei dad-yng-nghyfraith mor daer fel yr arhosodd yno noson arall. 8A phan gododd i gychwyn fore'r pumed diwrnod, dywedodd tad yr eneth, “Atgyfnertha dy hun.” 9A buont yn hamddena hyd hwyr y dydd ac yn bwyta gyda'i gilydd. Yna, pan oedd y dyn a'i ordderch a'i lanc yn paratoi i gychwyn, dywedodd tad yr eneth wrtho, “Edrych, y mae'n hwyrhau, arhoswch heno; mae'r dydd ar ddarfod. Os arhosi yma heno a'th fwynhau dy hun, fe gewch godi'n gynnar yfory i'ch taith, a mynd adref.” 10Ond ni fynnai'r dyn aros; cododd, a mynd gyda'i ddau asyn llwythog, a'i ordderch, a'i was19:10 Cymh. Fersiynau. Hebraeg, a'i ordderch gydag ef., nes dod gyferbyn â Jebus, hynny yw Jerwsalem. 11A phan oeddent yn ymyl Jebus, a'r dydd yn darfod, dywedodd y gwas wrth ei feistr, “Tyrd yn awr, gad inni droi i mewn yma i ddinas y Jebusiaid, a threulio'r nos ynddi.” 12Ond atebodd ei feistr, “Nid awn i mewn i ddinas estron lle nad oes Israeliaid; fe awn cyn belled â Gibea.” 13Ac meddai wedyn wrth ei was, “Tyrd, fe awn cyn belled â Gibea neu Rama, a threulio'r nos yn un ohonynt.” 14Felly ymlaen â hwy nes i'r haul fachlud arnynt yn ymyl Gibea Benjamin. 15Troesant i mewn yno i dreulio'r nos yn Gibea; ond er iddynt fynd ac eistedd ar sgwâr y dref, nid oedd neb am eu cymryd i mewn i letya.\n16Ar hynny, dyma hen ŵr yn dod o'i waith yn y maes gyda'r hwyr. Un o fynydd-dir Effraim oedd ef, ond yn cartrefu dros dro yn Gibea; Benjaminiaid oedd pobl y lle. 17Wrth godi ei olwg, gwelodd y teithiwr ar sgwâr y dref, ac meddai'r hen ŵr, “I ble rwyt ti'n mynd, ac o ble y daethost?” 18Dywedodd yntau wrtho, “Ar daith o Fethlehem Jwda i gyffiniau mynydd-dir Effraim yr ydym ni. Un oddi yno wyf fi, yn dychwelyd adref19:18 Felly Groeg. Hebraeg, dychwelyd i dŷ'r ARGLWYDD. ar ôl bod ym Methlehem Jwda; ond nid oes neb wedi fy nghymryd i'w dŷ. 19Y mae gennym wellt ac ebran i'n hasynnod, hefyd fara a gwin i mi a'th lawforwyn a'r gwas; nid oes ar dy weision angen un dim.” 20Dywedodd yr hen ŵr, “Croeso i chwi. Fe ofalaf fi am eich anghenion i gyd; rhaid ichwi beidio â threulio'r nos ar y sgwâr.” 21Aeth â hwy i'w dŷ a phorthi'r asynnod; cawsant hwythau olchi eu traed a bwyta ac yfed.\n22Tra oeddent yn eu mwynhau eu hunain, daeth rhai o ddihirod y dref i ymgasglu o gwmpas y tŷ, a churo ar y drws a dweud wrth yr hen ŵr oedd yn berchen y tŷ, “Tyrd â'r dyn a ddaeth i'th dŷ allan, i ni gael cyfathrach ag ef.” 23Aeth perchennog y tŷ allan atynt a dweud wrthynt, “Nage, frodyr, peidiwch â chamymddwyn; gan fod y dyn wedi dod i'm tŷ, peidiwch â gwneud y fath anlladrwydd. 24Dyma fy merch i, sy'n wyryf, a'i ordderch ef; dof â hwy allan i chwi eu treisio, neu wneud fel y mynnoch iddynt, ond peidiwch â gwneud y fath anlladrwydd gyda'r dyn.” 25Ond ni fynnai'r dynion wrando arno. Felly cydiodd y dyn yn ei ordderch a'i gwthio allan atynt, a buont yn ei threisio a'i cham-drin drwy'r nos, hyd y bore, ac yna gadael iddi fynd ar doriad y wawr. 26Yn y bore, daeth y ddynes a disgyn wrth ddrws y tŷ lle'r oedd ei meistr. 27Pan gododd ei meistr yn y bore ac agor drws y tŷ i fynd allan i gychwyn ar ei daith, dyna lle'r oedd ei ordderch wedi disgyn wrth ddrws y tŷ, a'i dwy law ar y rhiniog. 28Dywedodd wrthi, “Cod, inni gael mynd.” Ond nid oedd ateb. Cododd hi ar yr asyn ac aeth adref. 29Pan gyrhaeddodd ei gartref, cymerodd gyllell, a gafael yn ei ordderch a'i darnio bob yn gymal yn ddeuddeg darn, a'u hanfon drwy holl derfynau Israel. 30Yr oedd pawb a'i gwelodd yn dweud, “Ni wnaed ac ni welwyd y fath beth, o'r dydd y daeth yr Israeliaid i fyny o wlad yr Aifft hyd y dydd hwn. Edrychwch arni ac ystyried; yna mynegwch eich barn.”


Cronfa Cymru Actif | Chwaraeon Cymru\nMae Cronfa Cymru Actif yn cynnig grantiau sydd rhwng £300 a £50,000 i brosiectau yng Nghymru sy’n bwriadu gwneud o leiaf un o’r canlynol:\nCreu cynaliadwyedd tymor hir\nCyflwyno ffyrdd newydd neu wahanol o weithredu\nEr enghraifft, gellid defnyddio’r cyllid i wneud y canlynol:\nGwella sgiliau gwirfoddolwyr lle mae gan glybiau fylchau mewn sgiliau neu brofiad\nPrynu offer sy'n galluogi mwy o bobl i gymryd rhan mewn chwaraeon\nDatblygu ffyrdd newydd neu wahanol o gyflwyno gweithgarwch corfforol\nDefnyddio technoleg i ymgysylltu â mwy o bobl\nCyrraedd pobl sy'n cael eu tangynrychioli ar hyn o bryd mewn chwaraeon a gweithgarwch corfforol.\nBeth fydd Cronfa Cymru Actif a Crowdfunder yn ei gefnogi?\nRydych chi’n gymwys os ydych chi’n glwb neu’n sefydliad cymunedol yng Nghymru gyda phrosiect neu weithgaredd fel a ganlyn:\nHeb ddechrau eto\nI gael ei gynnal yng Nghymru ac i fod yn bennaf ar gyfer pobl sy’n byw yng Nghymru\nNid er budd disgyblion ysgol lle mae’r prosiect yn cael ei gynnal yn unig\nSut rydym yn asesu ceisiadau\nRydym yn asesu prosiectau yn seiliedig ar sut bydd y cyllid yn gwneud gwahaniaeth i chi neu bobl yn eich cymuned. Rydym yn cyllido prosiectau sy'n anelu at bob un o'r nodau canlynol o leiaf.\n1. Lleihau anghydraddoldeb\nMae sawl demograffeg sy'n cael eu tangynrychioli mewn chwaraeon ar hyn o bryd. Byddwn yn cefnogi ceisiadau sy’n effeithio ar gyfraddau cyfranogiad a chynrychiolaeth ar gyfer y canlynol:\nPobl o gefndir neu grŵp Du, Asiaidd neu Leiafrif Ethnig (DALlE)\nPobl sy’n byw mewn cyni / dan anfantais economaidd a chymdeithasol\nY rhai sy’n defnyddio’r Gymraeg\n2. Creu cynaliadwyedd tymor hir\nUnrhyw brosiectau a fydd yn eich helpu i sefydlu i lwyddo yn y tymor hir.\nEr enghraifft: Creu gwelliannau i gyfleusterau, mynd i'r afael â'r angen am sgiliau neu alluogi mwy o bobl i gymryd rhan yn eich camp.\n3. Cyflwyno ffyrdd newydd neu wahanol o ddarparu gweithgarwch corfforol\nGallai hyn fod yn unrhyw beth sy'n eich helpu chi i gyflwyno gweithgarwch corfforol mewn ffordd newydd a gwahanol.\nEr enghraifft: Darparu sesiynau ar-lein, mathau newydd o offer neu ddefnyddio adnoddau ar-lein.\nOs nad ydych chi’n meddwl bod eich prosiect yn bodloni unrhyw un o’r tri nod uchod ond y byddai’n gwneud gwahaniaeth mawr i’ch cymuned yr un fath, cysylltwch â ni i drafod eich prosiect.\nNeu ein ffonio ni ar 0300 3003102\nSawl gwaith y gallaf wneud cais?\nGallwch wneud cais unwaith fel clwb neu grŵp bob blwyddyn ariannol (Ebrill i Ebrill). Ni fydd unrhyw geisiadau a gyflwynir yn ystod mis Mawrth 2022 yn cael eu hadolygu tan fis Ebrill 2022.\nSut mae cyllid yn cael ei ddyfarnu?\nY dyfarniad lleiaf yw £300 a'r dyfarniad mwyaf yw £50,000*.\nDyfernir y cyllid ar raddfa symudol:\nGrant o 100% hyd at £10,000\nGrant o 90% ar gyfer dyfarniadau rhwng £10,001 a £25,000\nGrant o 80% ar gyfer dyfarniadau rhwng £25,001 a £50,000\n* Bydd angen i chi wneud cyfraniad o 10% ar gyfer grantiau o fwy na £10k neu 20% am fwy na £25k.\nGallwch wneud cais drwy gyflwyno cais i ni ar-lein.\nCyn i chi wneud cais, rydym yn awgrymu eich bod yn cysylltu â'r grwpiau hyn am arweiniad gyda’ch cais:\nEich corff rheoli cenedlaethol os oes gennych chi un\nUnrhyw sefydliadau cefnogi eraill perthnasol\nByddwn yn adolygu eich cais ac yn ceisio gwneud penderfyniad o fewn 20 diwrnod gwaith.\nMae gennym amrywiaeth o adnoddau i gefnogi clybiau chwaraeon a gwirfoddolwyr yng Nghymru. Ewch i'n tudalen Adnoddau am gyngor i helpu gyda gweithredu eich clwb yn effeithiol a’i ddatblygu, a all fod yn ddefnyddiol yn eich cais.


Edrych yn ôl ar y Amy Dillwyn - Joio Bae Abertawe\nHafan Blog Edrych yn ôl ar y Amy Dillwyn\nEdrych yn ôl ar y Amy Dillwyn\nOs edrychwch chi’n ofalus ar y ddaear ger y West Cross Inn, fe welwch blac coffa glas i’r ddiwydianwraig o’r bedwaredd ganrif ar bymtheg, Amy Dillwyn.\nGaned Amy Dillwyn ym 1845, i un o deuluoedd mwyaf blaenllaw Abertawe, ond nid oedd ei bywyd yn un hawdd. Pan fu ei thad farw, etifeddodd fusnes y teulu a oedd mewn dyled mawr, sef Gwaith Speltio Llansamlet.\nGwrthododd Amy fynd yn fethdalwr, ac wynebodd yr her o reoli’r gwaith ei hunan, rhywbeth anarferol iawn i fenyw, gan ddefnyddio’r elw a fyddai fel arfer wedi mynd iddi hi i dalu credydwyr. Gwnaeth yn dda iawn, gyda’r gwaith yn dod yn un o’r cynhyrchwyr sinc mwyaf ym Mhrydain.\nRoedd Amy Dillwyn yn garcus o’i cheiniogau gan fyw bywyd syml yn Nhŷ Glyn gerllaw. Daeth yn weithgar ym myd gwleidyddiaeth, gan ymgyrchu dros gyfiawnder cymdeithasol, ac yn awdur cyhoeddedig. Bu fawr ym 1935 a chafodd ei llwch ei wasgaru ar fedd ei rhieni a’i brawd yn Eglwys St Paul yn Sgeti.


Codi Hwyl Hen Filwyr » South Caernarfon Creameries - Cymraeg\nCodi Hwyl Hen Filwyr\nCyfrannodd Hufenfa De Arfon at godi hwyl hen filwyr gydag anrheg o gawsiau o’r radd flaenaf tuag at eu dathliadau Nadolig. Rhoddwyd cheddar wedi ei aeddfedu yn y ceudyllau, cheddar efo cennin a chaws Caerffili i bensiynwyr Chelsea ar gyfer eu seremoni ‘cawsiau Nadolig’ blynyddol.\nMae rhoi caws i hen ryfelwyr i fwynhau dros y Nadolig yn hen hen draddodiad ac yn dyddio yn ôl i 1692 pan ofynnodd yr Ysbyty Brenhinol i’r gwerthwr caws lleol ddarparu caws i’r pensiynwyr fel trît Nadolig. Yn ôl hanes mae caws wedi bod ym allweddol wrth ddarparu maeth pwysig i filwyr.\nRoedd 2018 yn nodi canmlwyddiant y cadoediad a thalwyd teyrnged i’r dynion a’r merched dewr a roddodd eu bywydau i frwydro yn ymrysonau Prydain ers y Rhyfel Byd Cyntaf.\nDywedodd Alan Wyn Jones y Rheolwr Gyfarwyddwr: “rydym yn falch iawn ein bod wedi cyfrannu amrywiaeth o gawsiau i bensiynwyr Chelsea. Mae’r Seremoni Cawsiau Nadolig yn draddodiad arbennig ac mae’n crynhoi popeth sy’n dda am gyfnod yr Ŵyl.”\nRoedd y cannwr a’r pianydd rhyngwladol Joe Stilgoes yno i godi’r hwyl gyda chymysgedd o alawon traddodiadol yn y seremoni.\nEleni, y pensiynwr a’r cyn-filwr Alan Goddard gafodd y fraint draddodiadol o dorri’r caws. Dywedodd: “dwi’n teimlo’n falch iawn o fod yn rhan o draddodiad yr Ysbyty Brenhinol sy’n dyddio’n ôl i 1692 pan yr agorodd.”\nYn ogystal, dywedodd Cadeirydd Dairy UK: “does yr un amser gwell na’r Seremoni Cawsiau Nadolig i anrhydeddu ein hen filwyr a dathlu’r cawsiau blasus a maethlon ochr yn ochr â gwneuthurwyr caws rhagorol. Dyma’r dechrau perffaith i dymor y Nadolig.”


BBC - Blog Vaughan Roderick - : 04, 05 ac ati\n04, 05 ac ati\nVaughan Roderick | 09:30, Dydd Gwener, 22 Chwefror 2013\nGan amlaf os oes 'na fuddsoddiad mawr o dramor yn dod i Gymru mae'r Llywodraeth yn awyddus iawn i frolio am y peth. Rhyfedd felly oedd dod ar draws buddsoddiad gwerth pum miliwn o bunnau o'r Dwyrain Pell na chlywyd siw na miw amdano. Buddsoddiad mewn addysg bellach yw hwn ac rwy'n amau taw'r rheswm am y distawrwydd yw nad yw'r Llywodraeth hyd yn oed yn gwybod ei fod yn digwydd.\nPam felly? Wel oherwydd taw utgyrn Seion ac nid utgyrn Sony sy'n seinio!\nMae'r stori'n dechrau yn ôl ar ddechrau'r ugeinfed ganrif gyda glöwr o Frynaman o'r enw Rees Howell. Go brin fod yr enw yna'n golygu rhyw lawer yng Nghymru'r dyddiau hyn. Mae'n annhebyg y bydd y ffilm yma'n ymddangos yn Odeon, Llanelli na Cineworld, Llandudno yn y dyfodol agos!\nCenhadwr oedd Howell oedd wedi ei danio gan y diwygiad mawr olaf yn 1904-05. Ar ôl cyfnod yn cenhadu yn Ne Affrica dychwelodd i Gymru gyda'r syniad o agor coleg i hyfforddi myfyrwyr o'r holl genhedloedd i ledaenu'r gair ar ôl dychwelyd adref. Prynodd plasty Derwen Fawr yn Abertawe ac agorodd "Coleg Beibl Cymru" ei ddrysau yn 1924.\nFe ddenwyd myfyrwyr o bedwar ban byd. Yn eu plith roedd meibion ymerawdwr Ethiopia, Haile Selassie. Dydw i ddim yn gwybod beth ddigwyddodd i'r meibion hynny pan gafodd yr ymerawdwr ei ddyrchafu'n dduw gan y Rastaffariaid!\nTa beth am hynny am dri chwarter canrif roedd Coleg Beibl Cymru yn lle pwysig a dylanwadol i'r rheiny o gwmpas y byd oedd yn hoff o ffydd cymharol ddigyfaddawd.\nDaeth tro ar fyd ac ar ddechrau'r ganrif hon penderfynodd ymddiriedolwyr y Coleg newid yr enw i "Trinity" a symud yr holl siabang i ganolbarth Lloegr. Ac eithrio'r plasty ei hun gwerthwyd y cyfan o'r safle i ddatblygwyr.\nA dyna fyddai diwedd y stori oni bai am ŵr o'r enw Yang Tuck Yoong sy'n weinidog ar eglwys â rhai miloedd o aelodau yn Singapore.\nI ddefnyddio geirfa'n cyndadau derbyniodd alwad i achub Derwen Fawr. O fewn byr o dro llwyddodd i godi'r £5 miliwn angenrheidiol o'i ffyddloniaid yn Singapore i brynu ac adfer y plasty ac fe fydd y Coleg yn ail agor ei drysau rywbryd eleni.\nPam gwneud hynny? Dyma'r esboniad ar wefan y prosiect.\n"The revival that broke forth in the principality of Wales in 1904 is of special importance because of the power and influence that it generated... We have this prophetic sense that somehow, what God did in that revival in Wales... is going to have a profound effect on us, 100 years later."\nOes 'na wers i Lywodraeth Cymru yn fan hyn? Wel, dim ond un fach efallai.\nHonnir yn aml bod proffil rhyngwladol Cymru lawer yn is na rhai'r Alban ac Iwerddon. Mae hynny'n wir. Does gan y Cymry ddim delwedd ym meddyliau tramorwyr fel sydd gan ein cefndryd Celtaidd. Ond efallai bod gennym gysylltiadau diwylliannol a hanesyddol â chymunedau eraill nad ydym yn ymwybodol ohonyn nhw.


Arwain y newid i ddiwydiant sero-net: cyfleuster newydd gwerth £20m i helpu i ddatblygu economi werdd yng Nghymru - Prifysgol Abertawe\nFfwrnais: bydd SWITCH yn darparu safle ac offer pwrpasol lle gall Prifysgol Abertawe weithio gyda'r diwydiant dur a metelau at ddibenion datblygu prosesau gweithgynhyrchu dur a metelau i leihau allyriadau carbon\nDan arweiniad Cyngor Castell-nedd Port Talbot a Phrifysgol Abertawe, sy'n bartner allweddol, bydd y cyfleuster newydd yn galluogi ymchwilwyr academaidd, llywodraeth a diwydiant i gydweithio i gyflwyno atebion arloesol ymarferol at ddibenion datgarboneiddio'r sector dur a metelau a'i gadwyn gyflenwi.\nMae newid yn llwyddiannus i ddyfodol sero-net yn hanfodol o safbwynt y sector gweithgynhyrchu. Bydd yn diogelu'r amgylchedd, yn ogystal â datblygu'r diwydiannau a'r gweithlu sydd mor allweddol i economi de Cymru. Mae'r cyfleuster yn cynnig potensial anferth i arloesi er mwyn atgyfnerthu gweithgarwch datgarboneiddio rhanbarthol ochr yn ochr â chyfleoedd busnes, buddsoddi a swyddi newydd ar gyfer economi werdd yn y dyfodol.\nEnw'r cyfleuster yw SWITCH (South Wales Industrial Transition from Carbon Hub). Mae'n rhan o'r rhaglen Cefnogi Arloesedd a Thwf Carbon Isel, a arweinir gan Gyngor Bwrdeistref Sirol Castell-nedd Port Talbot fel rhan o Fargen Ddinesig Bae Abertawe. Bydd y rhaglen yn helpu i sefydlu'r rhanbarth ymysg y ceffylau blaen o ran twf carbon isel a'r economi werdd.\nYn agos at waith dur a gorsaf drenau Port Talbot, bydd SWITCH yn gyfleuster mynediad agored. Bydd yn darparu safle ac offer pwrpasol lle gall Prifysgol Abertawe weithio gyda'r diwydiant dur a metelau at ddibenion:\n• Datblygu prosesau gweithgynhyrchu dur a metelau i leihau allyriadau carbon\n• Galluogi deunyddiau a sgil-gynhyrchion gweithgynhyrchu i gael eu hadfeddiannu a'u hailgylchu\n• Creu deunyddiau uwch er mwyn i'r sectorau adeiladu, trafnidiaeth a phecynnu ategu atebion sero-net ar ran ein cymdeithas\nMae Prifysgol Abertawe wedi gweithio'n agos gyda diwydiant ers ei sefydlu. Mae'r diwydiant dur a metelau wrth wraidd cymuned de Cymru o hyd. Drwy ategu'r broses o newid y diwydiant i fod yn garbon sero-net, bydd gan SWITCH rôl allweddol o ran twf economaidd cynhwysol, gan alluogi diwydiant yng Nghymru i barhau i fod yn gystadleuol yn fyd-eang a sicrhau dyfodol hirdymor, cynaliadwy i'r rhanbarth.\nMeddai Chris Williams, pennaeth datgarboneiddio diwydiannol ar ran Diwydiant Cymru, sy'n arwain Clwstwr Diwydiannol De Cymru:\n“Mae dur a metelau wrth wraidd de Cymru. Mae gennym y bobl, yr arbenigedd a'r perthnasoedd cydweithredol agos i arwain y ffordd i ddyfodol carbon sero-net ar gyfer diwydiannau gweithgynhyrchu ledled y byd.\nMae gan ddiwydiant rôl allweddol wrth sicrhau dyfodol mwy cynaliadwy. Yng Nghymru, rydym wedi meithrin ymagwedd gydweithredol gref at arloesi. Bydd canolfan SWITCH yn adeiladu ar yr ymagwedd hon, gan ddod ag arbenigedd ynghyd o ddiwydiant, y byd academaidd a llywodraeth i ddarparu atebion ymarferol at ddibenion datgarboneiddio.\nBydd canolfan SWITCH yn atgyfnerthu ein hymdrechion amgylcheddol yng Nghymru, drwy ddatblygu ffyrdd cynaliadwy a chystadleuol o weithgynhyrchu.”\nYn ôl y Cynghorydd Edward Latham, Arweinydd Cyngor Castell-nedd Port Talbot:\n“Bydd prosiect SWITCH yn cefnogi trawsnewid a datgarboneiddio ein diwydiant dur a metelau pwysig, a’r gadwyn gyflenwi gysylltiedig. Mae’n cyd-fynd â Strategaeth Ddatgarboneiddio ac Ynni Adnewyddadwy (DARE) Cyngor Castell-nedd Port Talbot.”\n“O ran Prifysgol Abertawe, mae partneriaethau rhanbarthol llwyddiannus yn bwysig wrth helpu i ddatblygu pobl a magu sgiliau, yn ogystal ag ymchwil flaengar. Bydd menter SWITCH yn adeiladu ar ein hanes o gydweithio'n bwrpasol â diwydiant sydd wedi para am gan mlynedd, er mwyn mynd i'r afael â heriau ein hoes ac arloesi o ddifrif yng Nghymru.\nBydd canolfan newydd SWITCH yn ehangu gallu ymchwil ein Prifysgol i weithio ochr yn ochr â diwydiant a llywodraeth, er mwyn ategu ein huchelgais cyffredin i sicrhau Cymru sero-net.”\nYmchwil Prifysgol Abertawe:\nMercher 27 Hydref 2021 05:19 BST


URNU: Nid cymdeithas brifysgol gyffredin | RFCA For Wales\nURNU: Nid cymdeithas brifysgol gyffredin\nGall ymuno â chymdeithasau yn y brifysgol fel myfyriwr gynnig pob math o gyfleoedd i ti. Gall cymdeithasau roi’r cyfle i ti deithio i bedwar ban, cwrdd â ffrindiau newydd a chael blas ar rywbeth a allai fynd â dy fryd ar ôl i ti orffen dy gwrs.\nOnd beth petaet ti’n ymuno â chymdeithas oedd yn gallu dy dalu di i wneud pethau anhygoel, fel hwylio’r Sianel, hedfan mewn hofrennydd, mynd dramor (mwy nag unwaith)…a rhoi’r sgiliau sydd angen arnat i roi hwb i dy CV ar ôl i ti raddio?\nNid Unedau Prifysgol y Llynges Frenhinol (URNU) yw dy gymdeithas brifysgol bob dydd. Mae 15 URNU ym Mhrydain, sy’n recriwtio o brifysgolion lleol (gan gynnwys Caerdydd, Abertawe ac o Brifysgol De Cymru).\nMae eu haelodau yn fyfyrwyr bob dydd sy’n cael cyfleoedd arbennig. Caiff pob un ohonynt hyfforddiant heb ei ail mewn sawl pwnc gan ennill cymwysterau proffesiynol sy’n ddefnyddiol mewn pob math o swyddi.\nPrif nod URNU yw: “Gwella dealltwriaeth lyngesol, a datblygu myfyrwyr sydd â’r potensial i ddod yn arweinwyr yfory, trwy brofiadau morol ac ymgysylltiad â gwerthoedd ac egwyddorion y Llynges Frenhinol.”\nMae myfyrwyr yn cael blas ar fywyd a chyfleoedd yn y Llynges Frenhinol, ond does dim ymrwymiad iddynt o gwbl i ymuno â’r lluoedd arfog wedyn.\n“Y peth rwy’n hoffi mwyaf am yr URNU yw’r amrywiaeth eang o brofiadau gei di o un sefydliad. Dwi wedi bod yn ogofâ yn y Canolbarth, wedi helpu i dynnu Land Rover er mwyn codi arian i elusen, wedi mynychu ciniawau ffurfiol, hwylio ar draws y Sianel, hedfan mewn hofrennydd a chant a mil o bethau eraill. Mae’n anodd dewis fy hoff beth.” – Esther Bowdler\nSut mae’n teimlo i fod yn aelod o’r URNU yng Nghymru?\nYn ystod y tymor, byddi’n cwrdd yn yr uned unwaith yr wythnos am noson hyfforddi, ac yno fe fyddi di’n dysgu am bob math o agweddau gwahanol ar y Llynges Frenhinol ac yn cwblhau rhaglen hyfforddi.\nMae’r hyfforddiant yma’n hynod bwysig, gan ei fod yn dy alluogi i ennill cymhwyster arweinyddiaeth y Sefydliad Rheoli Siartredig a bydd yn dy baratoi i fynd ar deithiau ar y llong gysylltiedig, HMS Express, a mentro allan ar y môr.\nMae’r Llynges Frenhinol yn talu i fyfyrwyr fynychu’r nosweithiau hyfforddi a gweithgareddau eraill.\nBydd hefyd llond gwlad o gyfleoedd i ti gymryd rhan mewn chwaraeon, nosweithiau cymdeithasol ac anturiaethau. Cei hefyd gynnig i wneud pob math o bethau eraill, o ddringo’r 3 Chopa i fwynhau ciniawau ffurfiol, o ymweld â llongau’r Llynges Frenhinol i fynd ar deithiau awyren, mwynhau cystadlaethau rygbi 7 bob ochr a hyd yn oed mynd dramor.\n“Doeddwn i ddim wedi bwriadu ymuno â’r URNU, ond dwi mor falch i fi wneud. Roeddwn i’n chwilio am rywbeth ychydig yn wahanol ac fe wnes i bendant hynny! Dwi’n mwynhau’r cyfleoedd i weithio dramor fwyaf – eleni fe ges i’r cyfle i fynd i Ffrainc, Sweden, Gwlad Pwyl ac i Ddenmarc. Maen nhw wastad yn deithiau prysur, maen nhw’n waith caled ond yn gymaint o hwyl, does dim cyfle i ddiflasu.” – Danny Withers\nDwywaith y flwyddyn (yn ystod y Pasg a’r Haf), fe gei di’r cyfle i fynd ar HMS Express am hyfforddiant ar y môr, ac ymweld â threfi porthladd ar draws y DU ac Ewrop; eleni, mae’r recriwtiaid wedi mynd i Wlad Pwyl, Sweden, yr Almaen a’r Iseldiroedd.\n“Ymunais ag URNU am fy mod i’n awyddus i weld a oeddwn i eisiau ymuno â’r Llynges Frenhinol ar ôl graddio. Fe wnes i aros am i fi ddod o hyd i grŵp gwych o bobl ac fe wnaethon nhw fy mhrofiad i yn y brifysgol yn hwyl ac yn brofiad unigryw. Alla i ddim dychmygu bywyd prifysgol hebddo.” – Sian Pierce\nMae URNU Cymru yn recriwtio o Brifysgolion Caerdydd, Abertawe a De Cymru.\nOs wyt ti am roi cynnig arni, bydd yr URNU yn Ffair y Glas yn dy brifysgol di.\nBydd yn rhaid i ti gwblhau proses gwneud cais fer ac os wyt ti’n llwyddo, fe gei di’r cyfle i ddod yn aelod o’r uned trwy gydol dy gyfnod yn y brifysgol.\nI ddysgu mwy am ymuno â’r URNU, CLICIA YMA (a sgrolio).


Pedwar o fôr-wenoliaid prin yn deor ar arfordir Cymru\nNewyddion da ar Ynysoedd y Moelrhoniaid, oddi ar Ynys Môn, lle mae pedwar o gywion môr-wennol wridog wedi deor i ddau bâr o’r adar môr urddasol\n• Dyma’r nifer mwyaf o gywion y môr-wennol wridog ar Ynysoedd y Moelrhoniaid\ners 29 o flynyddoedd\n• Mae’r deor a’r magu llwyddiannus o ganlyniad i waith caled staff yr RSPB sy’n\ngofalu am yr ardaloedd lle mae’r adar yn nythu\nAm y tro cyntaf mewn 29 o flynyddoedd, mae’r môr-wenoliaid gwridog, adar môr prinnaf sy’n nythu’n y DU, wedi deor pedwar o gywion ar Ynysoedd y Moelrhoniaid, oddi ar Ynys Môn. Cyrhaeddodd y cywion ddiwedd Mehefin, gyda dau bâr o fôr-wenoliaid gwridog yn gorfod bwydo dau o bigau llwglyd yr un. Mae mwy o newyddion da wedi dod gyda’r pedwar cyw wedi magu’n (fledgling) llwyddiannus.\nMae gan fôr-wenoliaid gwridog gynffonau hir a phlu gwelw prydferth, gyda rhywfaint o ros liw sy’n rhoi eu henw iddynt. Mae’r adar prin hyn, a elwir yn “rosys”, yn hedfan o Orllewin Affrica pob gwanwyn i nythu mewn llond llaw o fannau arfordirol yn y DU ac Iwerddon.\nYng Nghymru, mae môr-wenoliaid gwridog sy’n nythu yn brin. Felly, roedd ymgais nythu llwyddiannus un pâr yn 2018 ar Ynysoedd y Moelrhoniaid am y tro cyntaf mewn 12 mlynedd yn ddatblygiad cyffrous. Mae dyfodiad yr ail bâr eleni yn arwydd calonogol bod nifer yr adar hyn yn cynyddu.\nMae Ynysoedd y Moelrhoniaid yn gasgliad o ynysoedd bychain, creigiog ychydig i ffwrdd o gornel gogledd orllewin Ynys Môn. Oherwydd llystyfiant prin a thir garw, nid oes modd i bobl fyw yno. Fodd bynnag, mae’r ynysoedd yn hafan bwysig iawn i’r adar môr sy’n nythu, yn enwedig môr-wenoliaid. Mae nythfa fwyaf Môr-wenoliaid y Gogledd yn y DU yn dibynnu ar yr ynysoedd hyn: yn 2018, bu i dros 3000 pâr o’r adar hyn fagu eu cywion yma, ynghyd â mwy na 300 pâr o fôr-wenoliaid cyffredin. Yn ystod yr haf, mae’r ynysoedd hefyd yn gartref i balod sy’n nythu, ynghyd â gwylanod penwaig, gwylanod cefnddu lleiaf a gwylanod cefnddu mwyaf.\nDywedodd Warden RSPB Cymru, Ian Sims:\n“Mae dyfodiad y cywion hyn wedi bod yn bosib diolch i ymroddiad staff yr RSPB sydd wedi gweithio’n galed i warchod yr adar môr ar Ynysoedd y Moelrhoniaid ers nifer o flynyddoedd. Mae’r môr-wenoliaid gwridog yn hoff o gael môr-wenoliaid eraill yn gwmni, ac mae llwyddiant un pâr yn 2018 a dau eleni yn dangos eu bod yn cael eu denu i’r nythfa ffyniannus mae ein wardeniaid wedi’i meithrin. Mae’r dyfodol yn edrych yn ddisglair yma i’r rosys!”\nMae’r gwaith i gadw’r ynysoedd yn berffaith ar gyfer y môr-wenoliaid yn cynnwys cadw’r gwylanod mwyaf draw a sicrhau nad yw mamaliaid ymledol megis llygod mawr yn dod o hyd i ffordd i mewn i’r nythod, gan y buasai’r anifeiliaid hyn yn bwyta cywion ac wyau’r môr-wenoliaid.\nMae Ian a’i dîm yn gobeithio tra bydd eu gwaith cadwraeth yn parhau, y bydd y môr-wenoliaid prin hyn yn ymgartrefu ar yr ynys ac yn dychwelyd i nythu yma mewn blynyddoedd i ddod, gan greu nythfa Gymreig i’r môr-wenoliaid gwridog.\nYn ystod y blynyddoedd diwethaf, mae prosiect LIFE i Adfer y Fôr-wennol Wridog sy’n cael ei ariannu gan yr UE wedi ffocysu ar warchod gweddill yr ardaloedd a chreu mwy o fannau cyfeillgar i fôr-wenoliaid gwridog ledled y DU ac Iwerddon gyda’r gobaith o ail-sefydlu nythod ffyniannus. Mae prosiect LIFE wedi darparu staff, offer a ffyrdd o reoli cynefinoedd ychwanegol.\nMae Ynysoedd y Moelrhoniaid dan berchnogaeth Trinity House a gyda’u caniatâd nhw mae’r RSPB yn llwyddo i warchod nythod adar môr.\nAm fwy o wybodaeth am brosiect LIFE i Adfer y Fôr-wennol Wridog, ewch i www.roseatetern.org neu dilynwch y tîm ar Twitter: @RoseateTernLIFE\n1. Yr RSPB yw elusen gadwraeth natur fwyaf y DU, ac mae hi’n ysbrydoli pawb i roi cartref i fyd natur. Ynghyd â’n partneriaid, rydym yn gwarchod adar a bywyd gwyllt mewn perygl fel bod ein trefi, ein harfordir a’n cefn gwlad unwaith eto’n llawn o fywyd gwyllt. Mae gennym ran arweiniol o fewn BirdLife International, partneriaeth fyd-eang o gyrff cadwraeth byd natur.\n2. Mae prosiect LIFE i Adfer y Fôr-wennol Wridog yn cael ei gefnogi gan offeryn ariannol LIFE yr Undeb Ewropeaidd, mewn partneriaeth â RSPB, Birdwatch Ireland ac Ymddiriedolaeth Byd Natur Gogledd Cymru. Mae’r prosiect pum mlynedd hwn (2015-2020) yn canolbwyntio ar gyfoethogi amodau bridio mewn tair o nythod yn Iwerddon a’r DU, tra hefyd yn gwella cyn-nythod y môr-wenoliaid gwridog i baratoi ar gyfer y potensial i ehangu. Gan fod y môr-wenoliaid gwridog fel arfer yn bridio ochr yn ochr ag o leiaf un rhywogaeth arall o fôr-wenoliaid, mae’n hanfodol gwella amodau bridio ar gyfer môr-wenoliaid cyffredin, môr-wenoliaid y Gogledd a môr-wenoliaid pigddu yn eu hen safleoedd nythu. I gael rhagor o wybodaeth ewch i: roseatetern.org\n3. Yn 2018, bu i bâr o fôr-wenoliaid gwridog fagu dau o gywion ar Ynysoedd y Moelrhoniaid.\n4. Dengys data am fôr-wenoliaid gwridog Ynysoedd y Moelrhoniaid i ddau bâr nythu yn 2003 ond methwyd i fagu’r ifanc. Cyn hynny, y tro olaf i’r adar ddeor ar yr ynys oedd yn 1990, roeddent yn credu i saith pâr fagu dau gyw yn llwyddiannus. Cyn hynny, yn 1989, bu i 19 pâr fagu 18 o gywion.\nLast Updated: Monday 5 August 2019\nTagged with: Country: Wales Country: Wales Country: Wales Topic: Birds Topic: Roseate tern Topic: Wales Topic: Wales


The Worlds Steepest Street Run 2022 copy | Always Aim High\nGyda'r ras yn ôl pob tebyg y ras ffordd fwyaf serth yn y byd, nid yw ar gyfer y gwangalon.\nRhedeg - 6km\nMae'r llwybr 6km yn cychwyn wrth droed y castell. Wrth i chi fynd rownd y gornel gyntaf, mae Ffordd Pen Llech yn gwyro o'ch blaen yn codi dros 50 metr ar hyd ei hyd 322-metr ac yn diflannu o amgylch ei throad cyntaf fel reid sy'n eich gadael yn pendroni beth sydd i ddod. Y troad cyntaf hwn yw'r rhan fwyaf serth, ond does dim gorffwys i'r drygionus (neu ychydig yn wallgof) wrth i chi barhau i weddill y rhediad. Mae'r rhediad yn dringo'n serth am bron i 2km, ond yna ar ôl yr holl waith caled hwnnw rydych chi'n cael eich gwobrwyo â disgyniadau hirfaith gyda golygfeydd anhygoel. Wrth i chi ddod i lawr i Harlech rydych chi'n dod heibio'r castell ac yn gorffen yn ôl lle gwnaethoch chi ddechrau.\nMae'n rhaid i chi fod yn o leiaf 15 mlwydd oed i gymryd rhan yn y ras hon\nBydd angen i chi fynychu cofrestru ar brynhawn dydd Sadwrn. Byddwn yn cadarnhau ein hamseroedd agor cofrestru yn eich Cyfarwyddiadau Terfynol, a fydd ar gael ar y wefan a thrwy e-bost 10 diwrnod cyn y ras.\nMae'r ras hon fel arfer yn dechrau am 17:00 er y gallai hyn newid. Byddwn yn cadarnhau amser cychwyn y ras yn eich Cyfarwyddiadau Terfynol, a fydd ar gael ar y wefan a thrwy e-bost 10 diwrnod cyn y ras.\nMae'r llinell gychwyn wedi'i lleoli ar waelod Grisiau’r Castell ychydig oddi ar Hwylfar Nant (cod post agosaf LL46 2UE).\nBydd y llinell derfyn yn cau 2 awr ar ôl yr amser cychwyn.\nCategorïau Gwobr ar gyfer Ras Mwyaf Serth y Byd yw (ar gyfer dynion a merched)\nAgored: 3 cyntaf


Engrafiad Laser a Pheiriant Torri Laser Poeth gyda Gwneuthurwyr a Chyflenwyr Prisiau Gorau - Price - Jinan AOL\nEngrafiad Laser a Pheiriant Torri Laser Poeth gyda'r Pris Gorau\nManteision engrafiad laser a peiriant torri laser poeth gyda'r pris gorau1. Gellir gosod peiriant engrafiad laser a thorri laser gyda'r pris gorau gyda thiwb laser gyda pŵer laser gwahanol, fel 60w, 80w, 90w, 100w, 130w, 150w.2. Aml-swyddogaeth; engrafiad a thorri nad ydynt yn metelau gyda chywirdeb uchel ...\nPen laser cryf gydag addasiad hawdd.\n2. Tabl gweithio gwastad yn llawn dotiau i amsugno mwg yn dda iawn.\n3.1: 2 Cymhareb cyflymder olwyn er mwyn cadw effaith o ansawdd uchel ar gyfer engrafiad.\n4. Dyluniad arbennig ar gyfer dyluniad drych, addasu a gosod yn hawdd.\n5. Newid dyluniad yn unol â CE staandard.\n6.3 Mae moduron cam yn gweithio ar gyflymder uwch na moduron cyffredin.\nManteision engrafiad laser poeth a pheiriant torri gyda'r pris gorau\n1. Gellir gosod y peiriant torri a pheiriant laser gwerthu poeth gyda'r pris gorau gyda thiwb laser gyda phŵer laser gwahanol, fel 60w, 80w, 90w, 100w, 130w, 150w.\n2. Aml-swyddogaeth; engrafiad a thorri nad ydynt yn metelau â manwl gywirdeb.\n3. Pen laser, cyflymder uchel, mwy o fanylder, mae'n fetel, na ellir ei drin.\n4. Ffenestr dân, mwy o ddiogelwch.\n5. Mae tiwb laser wedi'i wahanu gyda'r tabl sy'n gweithio, mae hyn yn sicrhau bod diogelwch tiwb laser a rhannau laser yn lân.\n6. Mae lensau a drychau yn cael eu mewnforio yn Singapore gyda safon uchel.\n7. Mae modur cam wrth gefn sefydlog yn gwella'r manwldeb a'r cyflymder torri.\nEngrafiad a Maes Torri 1300 * 900mm\nPower Laser 60W, 80W, 100W, 130W, 150W\nCyflymder Engrafio 0-1000mm / s\nTorri Cyflymder 0-400mm / s\nCywirdeb Adfer ± 0.01mm\nMaint Cymeriad Isaf Saesneg: 1mm; Numberal Arabeg: 1mm\nPower Power ≦ 1500W\nFformat Cymorth a Meddalwedd BMP, PLT, DST, DXF, DWG ac AutoCAD, Coredrew\nAmgylchedd Tymheredd Gweithio 0-45 ℃\nVoltiau Gweithio 220V, 50HZ / 60HZ\nPecynnu Bocs pren\nAmser cyflawni 7 diwrnod gwaith\n1) Mae'r gwarant peiriant yn 36 mis.\n2) 24 awr o gymorth technegol trwy e-bost neu alwad.\n3) Fersiwn cyfeillgar o Fersiwn Saesneg, llawlyfr a disgrifio disg CD fideo.\n4) Gall peirianwyr wasanaethu dramor.\n5) Dosbarthwr dramor ar ôl y gwasanaeth ar gael.\nMae AOL yn un o wneuthurwyr proffesiynol a chyflenwyr peiriannau torri a pheiriannau torri laser gwerthu enwog yn Tsieina, sydd â phris peiriant torri a pheiriant torri laser .\nCroeso i ymuno â ni, rydym yn deulu dibynadwy ~~ Edrych ymlaen at weithio gyda chi ~~\nHot Tags: peiriant torri laser poeth a pheiriant torri gyda'r pris gorau, Tsieina, gweithgynhyrchwyr, cyflenwyr, prynu, pris, Jinan


Mae Rysáit Hufen Iâ Newydd Halo Top yn Gadael i Chi Hepgor Dadrewi Microdon – WSVN 7News | Newyddion Miami, Tywydd, Chwaraeon – Stokepic\nMae Rysáit Hufen Iâ Newydd Halo Top yn Gadael i Chi Hepgor Dadrewi Microdon – WSVN 7News | Newyddion Miami, Tywydd, Chwaraeon\n(CNN) – Dim mwy microdon eich hufen iâ ysgafn Halo Top.\nO leiaf, dyna un o nodau’r rysáit newydd, sy’n disodli’r hen un ac sy’n taro siopau ar hyn o bryd.\nYn wreiddiol, roedd cartonau Halo Top yn cyfarwyddo cwsmeriaid i “roi ychydig funudau i mi wrth y cownter cyn bwyta,” gan nodi, “mae angen amser arnaf i feddalu.” Gyda’r rysáit newydd yn defnyddio llaeth ultra-hidledig, nid yw hynny’n angenrheidiol mwyach, meddai Ryan Roznowski, uwch reolwr brand ar gyfer Halo Top.\nDywedodd Roznowski fod tîm Halo wedi gweld pobl yn postio fideos ohonyn nhw eu hunain yn microdonio cynnyrch am tua 10 eiliad i gyflymu’r broses dadmer. Dylai’r rysáit newydd dynnu microdon allan o’r hafaliad.\nDiolch i laeth uwch-hidlo, sydd â llai o siwgr a mwy o brotein na llaeth arferol oherwydd y broses hidlo, mae’r fersiwn newydd wedi’i chynllunio i fod yn fwy hufennog nag iteriad blaenorol y cwmni, wrth i’r carton newydd wasgu.\nMae peintiau o Halo Top yn cynnwys rhwng 270 a 360 o galorïau, llai na hanner y calorïau o hufen iâ braster llawn nodweddiadol. Prynwyd Halo Top yn 2019 gan Wells Enterprises, sy’n berchen ar hufen iâ Blue Bunny a Blue Ribbon, ac mae Wells wedi bod yn gweithio i wella rysáit Halo Top, meddai Roznowski.\nMae Halo Top hefyd yn lansio Batter Cacen Siocled, blas newydd wedi’i wneud o’r rysáit wedi’i ddiweddaru, i anrhydeddu’r achlysur a phen-blwydd y brand yn 10 oed.\nGallai’r rysáit newydd roi hwb i Halo Top yn y maes gorlawn, sydd wedi dod yn llawer mwy cystadleuol. Yn 2017, cyflwynodd Breyers ei linell ysgafn, Breyers Delights. Flwyddyn yn ddiweddarach, lansiodd Ben & Jerry’s Moo-phoria a Fairlife, sy’n gwerthu llaeth ultra-hidledig heb lactos, linell hufen iâ yn 2020.\n“Mae tirwedd yr hyn sydd orau i chi yn parhau i dyfu a newid,” meddai Roznowski. “[We] maen nhw’n rhoi’r amser a’r ymdrech i ddal i fyny.”\nI wneud hynny, mae Halo Top hefyd wedi lansio popsicles ffrwythau ac opsiynau ceto. Nawr, mae’n gobeithio codi’r ante gyda’r rysáit newydd, yn enwedig wrth i werthiant Halo Top ostwng a’r categori aros yn ei unfan.\ncannoedd o iteriadau\nLansiwyd Halo Top yn 2012 gyda chynnig syml: hufen iâ ysgafn sy’n blasu’n dda iawn. Mae’n ddadleuol a ydynt wedi cyflawni’r nod hwnnw neu ai nhw oedd y cyntaf i wneud hynny. I’r gohebydd hwn, mae Halo Top yn bwdin wedi’i rewi’n berffaith bleserus na fyddai’n pasio ar gyfer hufen iâ braster llawn.\nGosododd y brand ei hun ar wahân gydag addewidion o flas gwell a’i becynnu, sy’n arddangos gwybodaeth galorïau yn amlwg ar gyfer peint llawn ar flaen y blwch., wahanol i Ccystadleuwyr.\nAr ôl dechrau araf, dechreuodd y cynnyrch: Yn 2018, gwerthodd Halo Top tua 80.6 miliwn o unedau manwerthu, yn ôl cwmni ymchwil marchnad IRI. Roedd hynny’n gynnydd o 79.1 miliwn yn 2017, sydd ynddo’i hun yn flwyddyn o dwf aruthrol.\nOnd mae gwerthiant wedi gostwng yn sylweddol ers hynny., wrth i ddiddordeb defnyddwyr mewn cynhyrchion diet fel y’u gelwir leihau. Dangosodd data IRI ei fod wedi gwerthu dim ond 49.4 miliwn o unedau yn 2021. Er nad yw Wells yn rhannu data gwerthiant yn gyhoeddus, dywedodd Halo Top fod ei dreiddiad cartref wedi cynyddu 14% dros y flwyddyn ddiwethaf.\nNid Halo Top yn unig mohono. Rhwng 2019 a 2021, gostyngodd cyfanswm gwerthiant hufen iâ braster isel yn yr Unol Daleithiau o $1.6 biliwn i tua $1.5 biliwn, yn ôl Euromonitor International. Yn yr un cyfnod, tyfodd gwerthiannau hufen iâ rheolaidd o $15.4 biliwn i $16.5 biliwn.\n“Ar ddiwedd y dydd, nid oes llawer o bobl yn cwyno am Halo Top, mae’n anhygoel,” nododd Roznowski.\nOnd mae Wells yn arbenigo mewn hufen iâ, ac fe roddodd y cwmni ei arbenigwyr ar waith i geisio ei wella. Nid oedd yn hawdd.\n“Mae Halo Top yn flodyn bach hardd ond eiddil,” meddai Roznowski. Profodd Halo Top gannoedd o ryseitiau a chanfod mai blasau fel mefus, heb unrhyw sglodion neu dalpiau, oedd “y mwyaf cymhleth yn y pen draw, oherwydd seren y sioe yw’r blas sylfaenol hwnnw o hufen iâ.”\nFelly a yw’n fwy hufennog mewn gwirionedd?\nAnfonodd Halo Top y cytew cacen siocled at y gohebydd hwn, a oedd yn eithaf blasus, ond danfonwyd y peint ar rew sych, nid y profiad arferol, ac fe gymerodd ychydig funudau ar y cownter i ddadmer o hyd.\nFelly prynais y Cwpan Menyn Pysgnau wedi’i ddiweddaru a fersiwn hŷn o’r Vanilla Bean o fy siop leol. Ceisiais y ddau cyn gynted ag y cyrhaeddais adref, efallai pump neu 10 munud ar ôl eu tynnu allan o rewgell y siop. Yno sylwais ar wahaniaeth: roedd y menyn cnau daear yn llyfnach na’r fanila. Ac oedd, roedd e ychydig yn fwy hufennog.


Cyhoeddi nofel a ddaeth yn ail yng Ngwobr Goffa Daniel Owen\nMae'r nofel a ddaeth yn ail yng nghystadleuaeth Gwobr Goffa Daniel Owen yn Eisteddfod Genedlaethol Caerdydd 2018 yn cael ei chyhoeddi yr wythnos hon.\nMae Esgyrn gan Heiddwen Tomos yn sôn am berthynas tad-cu a’i ddau ŵyr – Twm yn 16 oed a Berwyn yn iau ac mewn cadair olwyn.\nDywedodd beirniad arall, Bet Jones:“Ceir cydbwysedd meistolgar rhwng y dwys, y doniol a’r ffiaidd... Roeddwn wedi fy swyno'n llwyr. Does gen i ddim amheuaeth na fydd hi'n hynod o boblogaidd ac yn dod â phleser i lawer iawn o ddarllenwyr.”\nDaeth yr hadyn o syniad wrth siarad â’i thad yng nghyfraith. Meddai Heiddwen eto: “Mae’n stori lle mae’r hen a’r ifanc yn uno. Mae ynddi’r chwerw a’r melys, y dwys a’r doniol. Mae cefn gwlad Cymru yn fyw ynddi ac mae’r cymeriadau yn rhai fydd pobl yn gallu uniaethu â nhw gobeithio.\nYn ôl Meinir Wyn Edwards, Golygydd Creadigol gyda gwasg y Lolfa:“Mae’n bleser gallu cyhoeddi nofel Heiddwen, yn ogystal â’r nofel enillodd Gwobr Daniel Owen eleni. Mae Esgyrn eisoes wedi cael clod gan y beirniaid a dwi’n sicr y bydd hi’n nofel boblogaidd iawn gan ystod eang o ddarllenwyr. Mae Heiddwen yn feistres ar greu deialog fywiog, ddoniol ac ysgytwol ar brydiau, ac ar bortreadu cymeriadau sydd yn aros yn y cof am amser hir.”\nMae Heiddwen yn byw ym Mhencarreg ger Llanbed gyda'i gŵr a thri o blant, ac mae’n Bennaeth Cyfadran y Celfyddydau Mynegiannol yn Ysgol Bro Teifi, Llandysul. Graddiodd mewn Cymraeg a Drama ym Mhrifysgol Aberystwyth lle datblygwyd ei diddordeb mewn ysgrifennu creadigol. Enillodd nifer o wobrau cenedlaethol, gan gynnwys stori ferTaliesin a Radio Cymru yn 2015 a’r Fedal Ddrama yn Eisteddfod Genedlaethol Ynys Mon 2017. Aeth y ddrama Milwr yn y Meddwl, a gynhyrchwyd gan Theatr Genedlaethol Cymru ar daith o gwmpas Cymru yn ddiweddar. Cyhoeddwyd ei nofel gyntaf, Dŵr yn yr Afon, yn 2017.\nBydd Esgyrn yn cael ei lansio’n swyddogol yn Neuadd yr Hafod, Gorsgoch am 7 o’r gloch ar nos Iau 6ed o Ragfyr.\nHeiddwen Tomos yn ennill y Fedal Ddrama\non 10/08/2017 - 07:58 pm


BlogMenai.com: Blogio o'r Almaen - rhan 2\nReit dwi heb gael llawer o amser i flogio - ond un neu ddau o argraffiadau brysiog am Berlin. Mae'r llun isod wedi ei dynnu yn Alexanderplatz yn Nwyrain y ddinas. Ar flaen y llun ceir cerfluniau o Marx ac Engles gan Ludwic Engelhart, ac yn y cefndir ceir Twr Teledu Fernsehturm. Codwyd y ddau yn nyddiau'r GDR.\nEr mor wahanol, os ydi rhywun yn meddwl am y peth mae'r ddau strwythur yn cyflenwi pwrpas tebyg - lledaenu propoganda. Mae'r twr yn ol pob tebyg yn fwy - ac yn fwy rhwysgfawr - na sy'n rhaid iddo fod. Mae'n 368m o uchder ac mae'n weladwy o llawer o Orllewin Berlin - ac ymhell y tu hwnt yn Nwyrain yr Almaen. Yn ogystal a bod yn dyst i rym y wladwriaeth roedd hefyd yn gallu lledaenu propoganda'r wladwriaeth. Codwyd y strwythur tros gyfnod o 1965 - 1969 gyda dyfodiad teledu yn Nwyrain yr Almaen i bwrpas trosglwyddo signalau'r orsaf deledu genedlaethol. Roedd dyfodiad teledu yn fendith i unbeniaethau (ac nid unbeniaethau yn unig) ar hyd a lled y Byd - yn wahanol iawn i ddyfodiad y We Fyd Eang hanner canrif yn ddiweddarach. Gall gwladwriaethau reoli'r naill yn llwyr - os ydynt am wneud hynny. Ychydig iawn o reolaeth sydd ganddynt tros y llall.\nMae celf cyhoeddus ac adeiladau sific sy'n cael ei gomisiynu gan weinyddiaethau gwladwriaethol yn aml iawn yn wleidyddol o ran naws. Mae'r cerflun o Marx ac Engles yn clodfori seiliau deallusol Marcsiaeth, mae'r Ardd Goffa yn Nulyn yn rhoi ffocws i amgylchiadau sefydlu'r wladwriaeth Wyddelig, mae'r Arc de Triumph yn tanlinellu grym milwrol Ffrainc ac mae'r Statue of Liberty yn ymgorfforiad o'r ideoleg weriniaethol a roddodd fodolaeth i'r Unol Daleothiau.\nMae gallu gwladwriaethau i gomisiynu celf neu godi adeiladau sy'n adlewyrchu eu grym yn nodwedd o'r ffordd y buont wedi cynnal eu hunain erioed - rhoi ffurf ddiriaethol i'w ideolegau creiddiol. Mae dyfodiad y We a chyfryngau amgen eraill am ei gwneud yn fwy anos i gynnal ideolegau syml yn y dyfodol. Mae'n anodd barnu os bydd hyn yn arwain at fwy 'ta llai o adeiladu a chomiwsiynu i bwrpas gwleidyddol yn y dyfodol.\nWedi dadlau ers sbwl dros gerflun anferth o Bendigeidfran ar ben Twtil.\nMi oedd yna erthygl ar wefan y BBC wythnos diwethaf yn son am dwr cyfatebol enfawr yn Moscow, sydd bellach mewn cyflwr gwael. 'Triomphe' gyda'r llaw. (Car hefo injan dipyn gwell na'r Trabant oedd y Triumph)


Lleoliad: Neuadd Dwyfor, Stryd Penlan, Pwllheli, LL53 5DE. Gweld cyfarwyddiadau\nDymchwel t? presennol ac adeiladu t? 3 llawr yn ei le.\nNodwyd bod y safle ar benrhyn Abersoch, y tu allan i ffin datblygu'r pentref a thu mewn i Ardal o Harddwch Naturiol Eithriadol Ll?n (AHNE). ‘Roedd gwrthwynebiadau wedi eu derbyn yng nghyswllt dyluniad y t? a’r effaith ar yr AHNE. Cydnabuwyd pryderon y gwrthwynebwyr, fodd bynnag teimlir nad oedd hynny ynddo’i hun yn golygu y byddai'r bwriad yn cael effaith niweidiol ar gymeriad yr ardal. Sylweddolir bod y dyluniad yn gwneud defnydd helaeth o derasau a ffenestri sylweddol, fodd bynnag noder o’r lluniau a gyflwynwyd gyda’r cais bod tai eraill gerllaw'r safle hefyd yn rhannu nodweddion pensaernïol o’r fath. Teimlir bod y lluniau, a gyflwynwyd fel rhan o’r cais, yn dangos na fyddai’r adeilad yn creu datblygiad ymwthiol yn y tirlun ac er bod edrychiad y t? yn wahanol, ni ystyrir y byddai’n achosi niwed arwyddocaol i dirwedd ac arfordir yr AHNE. Ystyrir fod y bwriad yn addas i’w leoliad a’i gyd-destun ac na fyddai’n cael effaith andwyol ar yr AHNE. Hefyd, oherwydd y lleoliad yn erbyn cefndir adeiledig Abersoch ni ystyrir y byddai’r bwriad yn amharu’n sylweddol ar olygfeydd i mewn ac allan o’r AHNE.\nTynnwyd sylw at y sylwadau ychwanegol a dderbyniwyd gan Cyd-Bwyllgor Ymgynghorol AHNE Ll?n.\n· Pryder o ran egwyddor dymchwel a chodi t?;\nMewn ymateb i sylwadau’r aelod lleol, nododd yr Uwch Reolwr Gwasanaeth Cynllunio bod penderfyniadau ar geisiadau cynllunio ers 31 Gorffennaf 2017 yn unol â’r CDLl. Nodwyd bod yr adroddiad yn ystyried y cais yng nghyd-destun polisïau’r CDLl. Eglurwyd bod polisi TAI 5 yn ymwneud â thai newydd lle nad oedd t? eisoes yn bodoli ar y safle.\nEglurwyd bod Polisi Cynllunio Cymru yn datgan yn glir mewn perthynas â goblygiadau datblygiad arfaethedig o’r fath i iechyd mai barn Llywodraeth Cymru oedd na ddylid bod angen i awdurdodau cynllunio lleol ystyried ymhellach unrhyw effeithiau iechyd na’r pryderon amdanynt wrth brosesu cais am ganiatâd cynllunio neu gymeradwyaeth o flaen llaw os oedd y datblygiad yn bodloni gofynion y Comisiwn Rhyngwladol ar Amddiffyn rhag Ymbelydriad Anïoneiddiol (ICNIRP).Derbyniwyd gwybodaeth gan yr ymgeisydd yn dangos cydymffurfiaeth gyda’r safonau yma.\n· Bod Gr?p Cynefin efo cynllun i ddatblygu tai ger y safle a’u bod yn gwrthwynebu’r bwriad. Gallai caniatáu’r cais atal y cynllun;\nNodwydmai’r prif bolisi cynllunio a oedd yn ymwneud â newidiadau i'r rhwydwaith cludiant oedd Polisi TRA 1 o'r CDLl. Eglurwyd bod y polisi hwn yn caniatáu gwelliannau i isadeiledd ffyrdd presennol os gellir cwrdd gyda chyfres o feini prawf gan gynnwys bod y safle a ddewisir yn cael yr ardrawiad lleiaf posib ar yr amgylchedd adeiledig a naturiol, y dirwedd ac eiddo.\nYstyriwydoherwydd maint eithaf bychan y datblygiad hwn, ynghyd a'i leoliad mewn ardal amaethyddol ei naws, ni fuasai'r grid ei hun na'r ffensys, giât a waliau a fyddai o'i amgylch yn ymddangos fel nodweddion anghydnaws yn y dirwedd.\nCyfeiriwyd at y gwrthwynebiadau a dderbyniwyd. Nodwyd na chredir y byddai'r lefelau s?n a ddeilliai o'r grid yn debygol o fod yn arwyddocaol wahanol i'r hyn a gynhyrchir gan drafnidiaeth arferol o safbwynt ei effaith mwynderol. Fe ystyrir felly bod y cynnig yn cwrdd gyda gofynion Polisi TRA 1 o ran amddiffyn eiddo lleol a hefyd PCYFF 2 o ran amddiffyn iechyd, diogelwch a mwynderau trigolion lleol.\n(b) Ynmanteisio ar yr hawl i siarad nododd gwrthwynebydd y prif bwyntiau canlynol:-\n· Eifod yn cynrychioli trigolion a oedd yn pryderu o ran effaith y datblygiad;\n· Nidoeddent yn erbyn yr egwyddor ond yn gwrthwynebu’r lleoliad a’i ddyluniad;\n· Eifod yn Gadeirydd Cymdeithas Pori Uwchgwyrfai, ‘roedd y gymdeithas wedi ei gydnabod gan Lywodraeth Cymru a bod yr aelodau wedi arwyddo i gadarnhau y byddent yn cydymffurfio â’r gofynion;\n(a) Ymhelaethodd y RheolwrCynllunio ar gefndir y cais, gan nodi bod caniatâdyn bodoli ar hyn o bryd ar gyfer 70 o garafanau sefydlog, a 35 o garafanau teithiol a bod y carafanau teithiol a’r carafanau sefydlog wedi eu lleoli ar ddau gae gwahanol o fewn y safle, ni fyddai’r cais hwn yn golygu ymestyn ffiniau’r safle. Nodwyd bod y safle wedi ei leoli mewn dyffryn cul naturiol, gyda choed a gwrychoedd aeddfed ar hyd y terfynau.\nAdeiladu t? fforddiadwy.\n(a) Ymhelaethodd yr Uwch Swyddog Rheolaeth Datblygu ar gefndir y cais, gan nodi bod mapiau cynigion CDLl ar gyfer pentref Llanbedrog yn dangos bod y safle yn gorwedd y tu allan i ffin datblygu'r pentref ac ystyrir bod y bwriad cyfystyr a chodi t? newydd yng nghefn gwlad. Er gwaethaf dadleuon yr ymgeisydd nid oedd swyddogion wedi eu hargyhoeddi, ar sail y wybodaeth a gyflwynwyd, bod y safle yn ffurfio estyniad rhesymegol i ffin datblygu'r pentref.\nNodwyd y cyflwynwyd manylion a thystiolaeth i ddangos fod yr ymgeisydd mewn angen t? fforddiadwy ac yn cadarnhau bodlonrwydd i dderbyn rhwymedigaeth drwy gytundeb cyfreithiol Adran 106 yn cyfyngu daliadaeth a phris y t? pe’i gwerthid yn y dyfodol er mwyn sicrhau ei fod yn parhau yn d? fforddiadwy.\nTynnwyd sylw at y sylwadau ychwanegol a dderbyniwyd a nodwyd bod yr ymgeisydd wedi cyflwyno cynlluniau diwygiedig a oedd yn lleihau arwynebedd llawr y t? i 100m2.\nNodwyd ei fod yn debygol na fyddai codi t? ar y safle yn creu datblygiad a fyddai yn cael effaith niweidiol sylweddol ar y tirlun ehangach. Eglurwyd bod y safle yn bresennol yn rhan o gae amaethyddol mwy a oedd yn ymestyn at yr arfordir gerllaw ac yn cynnig preifatrwydd a llonyddwch i ddeiliaid y ddau d? presennol gerllaw.\nRoedd yn ymddangos bod y llain bwriedig ynghyd a’r t? bwriedig wedi ei wasgu cyn agosed i’r ffin datblygu a phosibl er ceisio cyfarfod gofynion polisi gan greu safle cyfyng a datblygiad annerbyniol ac ystyrir na fyddai’n creu estyniad rhesymegol i’r anheddle. Teimlir felly y byddai caniatáu’r cais yn achosi elfen o aflonyddwch ar y cymydog oherwydd gweithgareddau defnydd preswyl eiddo newydd a mynd a d?ad i mewn ac allan o’r llain felly roedd y bwriad yn groes i bolisi PCYFF 2 a PCYFF 3 o’r CDLl.\nNodwyd bod y cynllun yn dangos y bwriedir creu mynedfa gerbydol i’r gogledd ar hyd terfyn y safle er mwyn cysylltu gyda ffordd mynediad preifat o fewn ystâd o 12 o Dai Fforddiadwy cyfagos. Ni ystyrir y byddai defnyddio ffordd yr ystâd fel mynediad i wasanaethu un t? ychwanegol yn amharu ar ddiogelwch ffyrdd.\n· Byddaicaniatáu’r cais yn achosi aflonyddwch annerbyniol gan gael effaith niweidiol ar fwynderau trigolion cyfagos.\n· Nadoedd tystiolaeth o ran yr angen am d? fforddiadwy;\n· Cwestiynu a fyddai’r t? yn fforddiadwy oherwydd ei faint, lleoliad a’i ddyluniad;\n· Cwestiynuprisiad o £250,000 o’r t? wedi ei gwblhau.\n(a) Ymhelaethodd yr UwchSwyddog Rheolaeth Datblygu ar gefndir y cais, gan nodi bod safle’r cais wedi ei leoli o fewn yr AHNE a hefyd o fewn Tirwedd o Ddiddordeb Hanesyddol Eithriadol Llyn ac Ynys Enlli.\nYndilyn derbyn gwrthwynebiad gan yr Uned Drafnidiaeth oherwydd nad oedd lle i gerbyd aros oddi ar y ffordd tra agorwyd giât i’r safle a gosodiad y fynedfa, derbyniwyd cynllun diwygiedig gyda’r giât wedi ei osod fwy mewn i’r trac mynediad fel bod modd i gerbyd aros i’r giât agor oddi ar y ffordd sirol. Nodwyd yn sgil derbyn y manylion yma derbyniwyd sylwadau pellach gan yr Uned Drafnidiaeth yn datgan fod y bwriad i ail-leoli’r giât ymhellach i mewn i’r safle yn dderbyniol ac yn goresgyn rhan helaeth pryderon priffyrdd. Ni ystyrir y byddai’r bwriad yn amharu ar ddiogelwch ffyrdd.\nYnystod y drafodaeth ddilynol nodwyd y prif sylwadau canlynol gan aelodau:\n· Nifer o geisiadau lle'r oedd unedau gwyliau a oedd wedi derbyn caniatâd cynllunio yn troi wedyn i fod yn d?. A fyddai’n bosib gosod amod i gyfyngu ... gweld y cofnod llawn ar gyfer eitem 5.6\nAdeiladu 5 o dai unllawr gyda un i fod yn d? fforddiadwy.\nAdeiladu 5 o dai unllawr gydag un i fod yn d? fforddiadwy.\nGellir gweld fod y sefyllfa o ran rhandiroedd yn Nefyn wedi newid ers i’r cais am y 10 t? gael ei ganiatáu gyda chaniatâd cynllunio wedi ei roi ar gyfer 21 o randiroedd ar safle’r Ddol. Ymddengys o’r wybodaeth a gyflwynwyd nad oedd y rhandiroedd yma wedi eu llenwi ac er bod o bosibl resymau dros hyn roedd potensial yma ar gyfer 21 o randiroedd. Deallir fod y tir yma ar les i Gyngor Tref Nefyn gan Gyngor Gwynedd am 15 mlynedd o Hydref 2014.


Datguddiad 20 (BCN) - Bible Society\nDatguddiad 20 BCND\nY Mil Blynyddoedd\n1Gwelais angel yn disgyn o'r nef, a chanddo yn ei law allwedd y dyfnder a chadwyn fawr. 2Gafaelodd yn y ddraig, yr hen sarff, sef Diafol a Satan, a rhwymodd hi am fil o flynyddoedd. 3Bwriodd hi i'r dyfnder, a chloi'r pwll a'i selio arni rhag iddi dwyllo'r cenhedloedd eto, nes i'r mil blynyddoedd ddod i ben; ar ôl hynny, rhaid ei gollwng yn rhydd am ychydig amser.\n4Gwelais orseddau, ac yn eistedd arnynt y rhai y rhoddwyd iddynt awdurdod i farnu; gwelais hefyd eneidiau'r rhai a ddienyddiwyd ar gyfrif tystiolaeth Iesu ac ar gyfrif gair Duw. Nid oedd y rhain wedi addoli'r bwystfil, na'i ddelw ef, na chwaith wedi derbyn ei nod ar eu talcen nac ar eu llaw. Daethant yn fyw, a theyrnasu gyda Christ am fil o flynyddoedd. 5Ni ddaeth gweddill y meirw yn fyw nes i'r mil blynyddoedd ddod i ben. Dyma'r atgyfodiad cyntaf. 6Gwyn ei fyd a sanctaidd y sawl sydd â rhan yn yr atgyfodiad cyntaf; nid oes gan yr ail farwolaeth awdurdod arnynt, ond byddant yn offeiriaid Duw a Christ, a theyrnasant gydag ef am y mil blynyddoedd.\n7Pan ddaw'r mil blynyddoedd i ben, caiff Satan ei ollwng yn rhydd o'i garchar, 8a daw allan i dwyllo'r cenhedloedd ym mhedwar ban y byd, sef lluoedd Gog a Magog, a'u casglu ynghyd i ryfel; byddant mor niferus â thywod y môr. 9Cyrchasant dros wyneb y ddaear ac amgylchynu gwersyll y saint a'r ddinas sy'n annwyl gan Dduw. Ond disgynnodd tân o'r nef a'u difa'n llwyr; 10a bwriwyd y diafol, twyllwr y cenhedloedd, i'r llyn tân a brwmstan, lle mae'r bwystfil hefyd a'r gau broffwyd. Yno cânt eu poenydio ddydd a nos byth bythoedd.\nY Farn gerbron yr Orsedd Fawr Wen\n11Gwelais orsedd fawr wen a'r Un oedd yn eistedd arni, hwnnw y ffoesai'r ddaear a'r nef o'i ŵydd a'u gadael heb le. 12Gwelais y meirw, yn fawr a bach, yn sefyll o flaen yr orsedd; ac agorwyd llyfrau. Yna agorwyd llyfr arall, sef llyfr y bywyd; a barnwyd y meirw ar sail yr hyn oedd yn ysgrifenedig yn y llyfrau, yn ôl eu gweithredoedd. 13Ildiodd y môr y meirw oedd ynddo, ac ildiodd Marwolaeth a Hades y rhai oedd ynddynt hwy, ac fe'u barnwyd, pob un yn ôl ei weithredoedd. 14Bwriwyd Marwolaeth a Hades i'r llyn tân; dyma'r ail farwolaeth, sef y llyn tân. 15Pwy bynnag ni chafwyd ei enw'n ysgrifenedig yn llyfr y bywyd, fe'i bwriwyd i'r llyn tân.


Datganiad hygyrchedd ar gyfer www.gowales.co.uk\nMae'r datganiad hygyrchedd hwn yn berthnasol i'r wefan a'r cymhwysiad gwe a gynhelir yn www.gowales.co.uk.\nCyngor Cyllido Addysg Uwch Cymru sy'n cynnal y wefan hon. Rydym am i gynifer ag sy'n bosibl o bobl allu defnyddio'r wefan. Er enghraifft, mae hyn yn golygu y dylai fod modd ichi:\ngwe-lywio o amgylch y rhan fwyaf o'r wefan drwy ddefnyddio bysellfwrdd yn unig\ngwe-lywio o amgylch y rhan fwyaf o'r wefan drwy ddefnyddio meddalwedd adnabod llais\ngwrando ar y rhan fwyaf o'r wefan drwy ddefnyddio darllenydd sgrin (gan gynnwys fersiynau diweddaraf JAWS, NVDA a VoiceOver)\nRydym hefyd wedi sicrhau bod testun y wefan mor syml ag sy'n bosibl i'w ddeall.\nMae gan AbilityNet gyngor ynghylch sut i'w gwneud hi'n haws defnyddio eich dyfais os oes gennych anabledd.\nRydym yn gwybod bod rhai rhannau o'r wefan heb fod yn gwbl hygyrch:\nnid yw dolenni wedi'u tanlinellu i ddangos mai dolenni yr ydynt, ac nid oes ganddynt gymhareb cyferbyniad uchel o gymharu â'r testun o'u hamgylch\nnid yw rhai meysydd defnyddiwr yn cynnwys ffwythiant awto-lenwi\nnid yw'r wefan yn cynnwys map gwefan\nnid yw'r holl ddolenni a botymau yn cynnwys enw hygyrch\nOs oes arnoch angen gwybodaeth ar y wefan hon ar ffurf wahanol, fel PDF hygyrch, print bras, fersiwn hawdd ei darllen, recordiad sain neu braille, anfonwch e-bost i atwe@hefcw.ac.uk\nByddwn yn ystyried eich cais ac yn cysylltu â chi o fewn 10 diwrnod.\nRydym wrthi'n barhaus yn ceisio gwella hygyrchedd y wefan. Os cewch hyd i unrhyw broblemau nad ydynt wedi'u rhestru ar y dudalen hon, neu os ydych o'r farn nad ydym yn bodloni gofynion hygyrchedd, anfonwch e-bost i atwe@hefcw.ac.uk\nMae'r Comisiwn Cydraddoldeb a Hawliau Dynol (EHRC) yn gyfrifol am orfodi Rheoliadau Cyrff y Sector Cyhoeddus (Gwefannau a Chymwysiadau Symudol) (Rhif 2) 2018 ('y rheoliadau hygyrchedd'). Os nad ydych yn fodlon â'r modd yr ydym yn ymateb i'ch cwyn, cysylltwch â'r Gwasanaeth Cyngor a Chymorth Cydraddoldeb (EASS).\nMae Cyngor Cyllido Addysg Uwch Cymru wedi ymrwymo i sicrhau bod y wefan hon yn hygyrch, yn unol â Rheoliadau Hygyrchedd Cyrff y Sector Cyhoeddus (Gwefannau a Chymwysiadau Symudol) (Rhif 2) 2018.\nMae'r wefan hon yn cydymffurfio'n rhannol â safon AA fersiwn 2.1 o Ganllawiau Hygyrchedd Cynnwys y We (WCAG), oherwydd yr achosion o ddiffyg cydymffurfio a restrir isod.\nMae'r cynnwys a restrir isod yn anhygyrch am y rhesymau canlynol.\nMaen prawf llwyddiant 1.3.1 WCAG 2.1 - Mae'r holl elfennau yn y rhan o'r wefan sy'n hygyrch i'r cyhoedd yn cydymffurfio. Nid yw'r ffurflenni yn yr ardal system (ar ôl mewngofnodi) yn defnyddio labeli testun hygyrch. Rydym yn bwriadu sicrhau bod yr holl labeli testun yn cydymffurfio erbyn diwedd mis Medi 2020.\nMaen prawf llwyddiant 1.3.5 WCAG 2.1 - Nid yw meysydd defnyddwyr perthnasol yn priodoli priodweddau awto-gwblhau diffiniedig (ee, e-bost). Rydym yn bwriadu galluogi'r ffwythiant hwn yn yr holl feysydd defnyddiwr priodol erbyn diwedd mis Medi 2020.\nMaen prawf llwyddiant 1.4.1 WCAG 2.1 - Nid yw dolenni wedi'u hamlygu drwy eu tanlinellu, ac nid oes ganddynt gymhareb cyferbyniad o 3:1 neu fwy. Rydym yn bwriadu cywiro hyn erbyn diwedd mis Medi 2020.\nMaen prawf llwyddiant 2.4.1 WCAG 2.1 - Nid yw'r holl dudalennau gwe yn cynnwys dolen neidio i'r prif gynnwys. Bwriedir cyflwyno'r nodwedd hon erbyn diwedd mis Medi 2020.\nMae'n prawf llwyddiant 2.4.5 WCAG 2.1 - Nid yw'r wefan yn cynnig unrhyw ddull arall o weld yr holl dudalennau ar wahân i ddefnyddio'r brif ddewislen. Bwriedir cynnwys map o'r wefan erbyn diwedd mis Medi 2020.\nMaen prawf llwyddiant 2.5.3 WCAG 2.1 - Nid yw'r holl gydrannau perthnasol, fel dolenni a botymau, yn cynnwys enw hygyrch. Rydym yn bwriadu galluogi'r ffwythiant hwn yn yr holl gydrannau priodol erbyn diwedd mis Medi 2020.\nMaen prawf llwyddiant 4.1.3 WCAG 2.1 - Oddi mewn i ardal system y wefan, nid yw defnyddwyr technoleg gynorthwyol yn derbyn hysbysiadau am negeseuon statws. Ni ellir cael gwared ohonynt drwy ddefnyddio bysellfwrdd yn unig. Rydym yn bwriadu sicrhau bod y ffwythiant hwn yn cydymffurfio erbyn diwedd mis Medi 2020.\nCynnwys sydd y tu hwnt i gwmpas y rheoliadau hygyrchedd\nMae system GO Wales yn cynhyrchu dogfennau PDF sy'n hanfodol er mwyn darparu ein gwasanaethau. Er enghraifft, rydym yn creu PDFs sy'n cynnwys gwybodaeth am y cyfleoedd profiad gwaith y mae cyfranogwyr wedi manteisio arnynt.\nWrth brofi'r wefan, nid oedd y PDFs hyn yn cynnwys yr elfennau canlynol, a fyddai'n eu gwneud yn fwy hygyrch:\nGwerth iaith (ee, Saesneg y DU)\nLlyfrnodau fel bo modd llywio'n gyflym rhwng gwahanol adrannau o'r ddogfen\nErbyn mis Medi 2020, rydym yn bwriadu sicrhau bod yr holl ddogfennau PDF newydd sy'n cael eu creu yn bodloni safonau hygyrchedd.\nMae Cyngor Cyllido Addysg Uwch Cymru yn bwriadu sicrhau bod www.gowales.co.uk yn cydymffurfio'n llwyr â safon AA fersiwn 2.2 o Ganllawiau Hygyrchedd Cynnwys y We erbyn diwedd mis Medi 2021. Byddwn yn cynnal archwiliadau hygyrchedd rheolaidd er mwyn sicrhau bod y wefan yn parhau i fod yn hygyrch, ac yn bodloni safonau cyfredol a safonau'r dyfodol.\nLlunio'r datganiad hygyrchedd hwn\nLluniwyd y datganiad hwn ar 22 Medi 2020. Fe'i hadolygwyd ddiwethaf ar 22 Medi 2020.\nProfwyd y wefan hon ddiwethaf ar 21 Medi 2020. Cynhaliwyd y prawf gan y Cyngor Cyllido Addysg Uwch. Profwyd hygyrchedd pob tudalen ar y wefan gyhoeddus.


Generadur Cyfrinair - cynhyrchu cyfrinair diogel cryf yn seiliedig ar keyword. Mae bob amser yn cynhyrchu yr un cyfrinair yn seiliedig ar yr un gair. Os nad yw gair cafodd ei gofnodi, mae'n gynhyrchu cyfrinair ar hap. Peidiwch â dyfeisio cyfrineiriau, creu am ddim!\nRhaid Keyword fod 6-99 cymeriadau, llythyrau priflythyren a llythrennau bach yn wahanol.\nDyfeisiwch eich hun allwedd syml neu reol mai dim ond eich bod yn gwybod i gynhyrchu cyfrineiriau diogel.\nPeidiwch â storio, trosglwyddo neu gof cyfrineiriau!\nEr enghraifft, efallai y bydd y allweddol fydd cymeriad cyntaf o url safle ble fyddwch yn cofrestru.\nGeneradur cyfrinair ar hap\nCreu cyfrinair diogel hap cryf.\nCod lein generadur QR\nCael y ddelwedd o cod QR o unrhyw destun.\nTranslit bysellfwrdd Rwsia\nDefnyddiwch russian Cyrillic bysellfwrdd rhithwir gyda newid i Saesneg bysellfwrdd.\nGwasanaeth Whois, gwirio parth\nGwybodaeth am unrhyw barth, ns gweinydd, cysylltiadau gweinyddwr ac yn y blaen.